அரசுப் பேருந்தில் பயணித்த கடலூர் ஆட்சியர்: அதிகாரிகளையும் உடன் அழைத்துச்சென்றார்

மனு நீதி நாளில் மக்களை சந்திக்க தனது அதிகாரிகளையும் உடன் அழைத்துக்கொண்டு கடலூர் மாவட்ட ஆட்சியர் அரசுப் பேருந்தில் பயணம் செய்தார்.

கடலூர் மாவட்டத்துக்கு உட்பட்ட ஸ்ரீமுஷ்ணம் அருகே இன்று (வியாழக்கிழமை) மனு நீதி நாள் முகாம் நடக்கிறது. இந்த நிகழ்ச்சியில் சுற்றுப்பகுதியில் உள்ள பொதுமக்கள், விவசாயிகள் கலந்துகொண்டு தங்கள் குறைகளை மாவட்ட ஆட்சியரிடம் முறையிடுவார்கள். இதில் உடனடியாக தீர்க்கப்படும் விஷயங்களுக்கு ஆட்சியர் உடனே உத்தரவு பிறப்பிப்பார். இதன் மூலம் நாட்பட்ட பிரச்சனைகள் ஆட்சியரின் நேரடி பார்வைக்கு கொண்டு செல்லப்படும். இந்த மனு நீதி முகாமில் 1.46 கோடி ரூபாய் மதிப்பிலான நலத்திட்ட உதவிகள் வழங்கப்பட உள்ளன.

இன்று நடக்கும் மனுநீதி நாள் முகாமில் பங்கேற்க கடலூர் மாவட்ட ஆட்சியர் பிரசாந்த் மு.வடநெரே தனது அதிகாரிகளுடன் அரசு பேருந்தில் பயணம் செய்தார்.செலவை குறைக்கும் நோக்கத்தில் கிராமத்திற்கு ஆட்சியர் பிரசாந்த் மு.வடநெரே மற்றும் அதிகாரிகள் பேருந்தில் பயணம் செய்த விஷயம் அறிந்த செய்தியாளர்கள் அதிகாரிகள் என்றால் அரசு காரில் தான் பயணம் செய்வார்கள், ஆனால் ஆட்சியரே பேருந்தில் பயணம் செய்வதும், உடன் அதிகாரிகளையும் அழைத்துச்செல்வதையும் என்ன காரணம் என்று கேள்வி எழுப்பினர்.

இதற்கு பதிலளித்த ஆட்சியர் பிரசாந்த் மு.வடநெரே கூறியதாவது:

“அதிகாரிகள் காரில் பயணம் செய்வதை தவறு என்று கூற முடியாது. அவர்கள் மக்கள் பணிக்காக அவசர தேவைக்கு செல்ல வேண்டிய அவசியம் உள்ளது. ஆனால் இன்று நாங்கள் செல்வது ஒரு கிராமத்திற்கு.இங்கு அனைவரும் ஆளாளுக்கு ஒரு காரில் செல்லும் போது தேவையற்ற போக்குவரத்து நெரிசல், மக்களுக்கும் இடையூறு. டீசல் செலவும் ஆகும். நாங்கள் அனைவரும் ஒரே இடத்திற்கு மக்கள் குறை கேட்க செல்லுகிறோம். இது போன்று ஒரே பேருந்தில் செல்லும் போது அனைவரும் இதில் ஒன்று பட்ட கருத்துள்ளவர்களாக செல்ல வாய்ப்பு உள்ளது.

நாங்கள் இது போன்று ஒரே பேருந்தில் சாதாரணமாக சென்று மக்களை சந்திக்கும் போது மக்களும் எங்களை நெருங்கி வந்து அவர்கள் குறைகளைச் சொல்ல வாய்ப்பு உண்டு.”இவ்வாறு அவர் தெரிவித்தார்.இதற்கு முன்னரும் பிரசாந்த் திருவண்ணாமலை மாவட்ட ஆட்சியராக இருந்தபோது பலமுறை மக்களோடு மக்களாக பேருந்தில் பல முறை பயணம் செய்தவர் என்பது குறிப்பிடத்தக்கது. இதே போன்று விருது நகர் மாவட்ட ஆட்சியர் சிவஞானமும் பேருந்தில் பயணம் செய்தவர். சுற்றுச்சூழல் மாசுப்படுவதை தவிர்க்க அவர் பேருந்தில் பயணம் செய்துள்ளார்.


தொடரும் வட கொரியா அணு ஆயுத அச்சுறுத்தல் மீண்டும் அமெரிக்க தடைவிதிப்பு

வாஷிங்டன்

இந்த மாத தொடக்கத்தில் அமெரிக்க ஜனாதிபதி  டொனால்டு டிரம்ப் மற்றும் வட கொரிய அதிபர் கிம் ஜாங் யுன் இடையே ஒரு வரலாற்று சந்திப்பு நிகழ்ந்தது. வடகொரியா அதிபர் கிம் ஜாங் யுன், அணு ஆயுதங்களை முழுமையாக கைவிடுவதாக அறிவித்தார். அதற்கு பதிலாக தென்கொரியாவுடன் இணைந்து போர் பயிற்சிகளில் ஈடுபடமாட்டோம் என அதிபர் டிரம்ப் தெரிவித்தார். இந்நிலையில் அதிபர் டிரம்ப் கூறியதை உறுதிப்படுத்தும் விதமாக இன்று அமெரிக்கா மற்றும் தென்கொரியா இடையேயான கூட்டு ராணுவ போர் பயிற்சிகள் ரத்து செய்யப்படுவதாக அறிவிக்கப்பட்டது.

இந்த அறிவிப்பு வெளியாகி பத்தே நாட்கள் ஆன நிலையில், வட கொரியாவின் அணு ஆயுதங்களால் தொடர்ந்து அச்சுறுத்தல் இருப்பதாக கருத்து தெரிவித்த, அமெரிக்க அதிபர் டிரம்ப், அந்நாட்டின் மீதான தடைகளை புதுப்பித்து உத்தரவிட்டுள்ளார்.

அமெரிக்க ஜனாதிபதி டொனால்ட் டிரம்ப் வட கொரியாவின் அணுசக்தி ஆயுதங்களைப் பயன்படுத்தி "அசாதாரண மற்றும் அசாதாரணமான அச்சுறுத்தல்" தொடர்கிறது என்று கிம் ஜாங் யுன் ஆட்சியின் மீதான தடைகளை விரிவுபடுத்தியுள்ளார்.

இந்த நிலையில் அமெரிக்க அரசின் இந்த நடவடிக்கை குறித்து கருத்து தெரிவித்துள்ள ஜனநாயக கட்சி, சிங்கப்பூர் உச்சிமாநாடு வெற்றி பெற்றதாக தற்பெ ருமையுடன் டிரம்ப் கூறியதற்கும், தற்போதைய நடவடிக்கைக்கும் அதிக முரண்பாடுகள் இருப்பதாக கூறியுள்ளது.


இந்திய பலகார வகைகளை சித்தரிக்கும் வகையில் சிறப்பு தபால் தலைகள்.

வரும் தீபாவளி கொண்டாட் டத்தை முன்னிலைப்படுத்தும் வகையில் பண்டிகை உணவுகள் இடம்பெறும். அஞ்சல் தலைகள், முதலாவது நாள் வெளியிடப்படும் உறை ஆகியவை அடங்கிய தயாரிப்புகளை போஸ் மலேசியா பெர்ஹாட் நான்காவது முறையாக வெளியிட்டுள்ளது.

அந்த அஞ்சல் தலைகளில் பண்டிகை காலத்தில் அதிகம் ருசித்து சாப்பிடும் வடை, முருக்கு, பால்கோவா, பாயாசம், தோசை, இட்லி, வாழை இலை சாப்பாடு உள்ளிட்டவை சித்தரிக் கப்பட்டிருக்கும். மேற்கண்ட உணவு வகைகள் பண்டிகை காலத்தில் இந்தியர்கள் மிகவும் விரும்புவையாக உள்ளன.

Read More: Malaysia Nanban News Paper on 14.10.2017


ஏமாற்று மோசடியில் ஆடவர் கைது!

தங்கும் விடுதி குத்தகை பங்கீட்டிலும் செம்பனை விற்பனையிலும் வெ.830,000ஐ தவறாகப் பயன்படுத்தியதில் 7 குற்றச்சாட்டுகளை எதிர்நோக்கி யுள்ள முன்னாள் ஆசிரியரும் நிதி பேச்சுவார்த்தையாளருமான அகமட் அமீருடின் முகமட் (46) இங்குள்ள மாஜிஸ்திரேட் நீதி மன்றத்தில் நிறுத்தப்பட்டுள்ளார். குற்றம் சாட்டப்பட்டவர் இதற்கு முன்பு 3 வெவ்வேறு நீதிமன்றங் களில் முன்னிறுத்தப்பட்டாலும் குற்றங்களை ஒப்புக்கொள்ளாமல் மேல்முறையீட்டைச் செய்துள் ளார். முகமட் ஜைலானி அப்துல் ரசாக் (42) என்பவரை தங்கும் விடுதி குத்தகை பங்கீட்டிலும் செம்பனை விற்பனை பங்கீட்டிலும் ஏமாற்றிய குற்றத்திற்காக அவர் இந்தக் குற்றச் சாட்டை எதிர்நோக்கி உள்ளார். குற்றம் நிரூபிக்கப்பட் டால் குற்ற வாளிக்கு அதிகபட்ச மாக 5 ஆண்டு சிறைத்தண்டனை யும் பிரம்படியும் அபராதமும் தண் டனைகளாக விதிக்கப்படலாம். இந்த வழக்கு மார்ச் 24ஆம் தேதிக்கு ஒத்தி வைக்கப்பட் டுள்ளதோடு குற்றம் சாட்டப்பட் டவர் வெ.30,000 ஜாமினில் வெளி வரவும் அனுமதிக்கப்பட்டுள்ளார்.


குழந்தைகளுக்கான விளையாட்டுப் பொருட்கள் வியாபாரத்தில் கால் பதிக்கும் மாலா!

இந்திய சமூகத்தில் குறிப்பாக நமது சகோதரிகளிடையே தங்களுக்கென்று வியாபாரத்தை அமைத்துக்கொள்வது காலத்தின் கட்டாயம் என்னும் சிந்தனை ஆழமாக விதைக்கப்பட்டு வருகிறது. அதன் அடிப்படையில், பலரும் வியாபாரத்துறையில் கால்பதித்து வருகின்றனர். ஆனால், அவர்களில் பெரும் பான்மையானோரின் முக்கிய தேர்வாக நமது பாரம்பரிய வியாபாரப் பொருட்களே உள்ளன. ஒரே மாதிரியான பொருட்களைப் பலர் வியாபாரம் செய்வதால் அதில் போட்டிகளையும் சவால்களையும் சந்திக்க வேண்டிய சூழ்நிலையைத் தவிர்க்க முடியாது.வழக்கத்திற்கு மாறாக, நம்மவர்கள் அதிகம் வியாபாரம் செய்யும் பொருட்களையோ துறையையோ தேர்ந்தெடுத்தால், நம்முடைய அடை யாளம் மிகவும் தனித்துவமாகத் தெரியும் என மாலா தெரிவித்தார். பேரா, ஈப்போவைச் சேர்ந்த மாலா, திருமணத்திற்குப் பிறகு கோலாலம்பூரில் குடியேறி உள்ளார். ஏற்கெனவே வியாபாரத்துறையில் உள்ள முன் அனுபவ மும் உறவினர் கொடுத்த ஆர்வமும் குழந்தைகளுக்கான விளையாட்டுப் பொருட்களை வியாபாரம் செய்வதைத் தூண்டின. கோலாலம்பூரை எடுத்துக் கொண்டால், சௌக்கிட்டில் ஜாலான் ராஜா லாவுட்டில் மட்டும்தான் இத்தகைய விளையாட்டுப் பொருட்களைப் பெற முடியும். அந்தப் பகுதி முழுவதும் சீன சகோதரர்களின் ஆதிக்கமே அதிகம் உள்ளதை நாம் அறிவோம். நம்மவர்களுக்கும் வேறு வழியில்லாமல் அங்குத்தான் சென்று வாங்குகிறோம். அதனால், இந்தியர் அதிகம் வாழும் பகுதியில் இப்படி வித்தியாசமான வியாபாரத்தைத் தொடங்கினால் வியாபாரத்தை விரிவு படுத்துவதற்கு அதிகமான வாய்ப்பு உள்ளது. அதன் அடிப்படையில், கடந்த 7 மாதங்களாக பத்துமலை பகுதியில் ஆர்.என்.சாமி என்னும் பெயரில் குழந்தைகளுக்கான விளையாட்டுப் பொருட்களை விற்கும் கடையைத் திறந்து வியாபாரத்தை மேற்கொண்டு வருகிறார். அதுமட்டு மின்றி, இன்றைய பெற்றோர்களின் குழந்தைகளைப் பற்றிய சிந்தனை யில் பெருமளவில் மாற்றம் ஏற்பட்டுள்ளது. அவர்களின் வளர்ச்சிக்கேற்ற வகையில் அவர்களுக்கு விருப்பமான விளையாட்டுப் பொருட்களைத் தேர்வு செய்வதில் அதிக அக்கறை காட்டுகின்றனர். மேலும், இதில் நம்மவர்கள் அதிகம் வியாபாரம் செய்யாத காரணத்தால் இந்திய வாடிக்கையாளர்களிடமிருந்து ஆதரவு கிடைத்து வருவதாக அவர் குறிப்பிட்டார். வியாபாரத்தில் தோல்விகள் ஏற்படுவது மிகவும் இயல்பு. தோல்விகளைச் சந்தித்தால்தான் நம்முடைய அனுபவம் அதிகரிக்கும். அனுபவம் அதிகரிக்கும் போது குறிப்பிட்ட அந்த துறையில் அதிகமாகச் சாதிக்க முடியும். இதனை நம்முடைய மகளிர் தெளிவாகப் புரிந்துகொண்டால் எத்தகைய வியாபாரத் திலும் வெற்றி பெறலாம் என மாலா தெரிவித்தார்.


சவால்களை கடந்து சாதனை படைத்த சரளா திருமதி மலேசியா விருது வென்றார்

கோலாலம்பூர், உலகில் இன்று போட்டி நிறைந்த பெரும் துறையாக மாறியிருக்கும் அழகுராணிப் போட்டியில் நம்மவரில் ஒருவரான சரளாவும் சாதித்துவிட்டார். 2017 மலேசிய, ஆசிய அனைத்துலக மாபெரும் விருதை கடுமையான போட்டிகளின் நடுவே வெல்வதென்பது சாதாரணமல்ல. பெரும் சாதனை. இந்தியர் களைப் பெருமைப் படுத்தும் அவரது விருதிலும் வெற்றியிலும் இந்தியப் பெண்களுக்கு சொல்லும் பல செய்திகள் மறைந்திருக்கின்றன. நமது தோற்றம், நமக்குள்ள தன்னம்பிக்கை, மற்றவர்களுக்கு எவ்வாறு நாம் முன்னுதாரணமாக இருக்க முடியும், நம் நடை, உடை, பாவனை என அனைத்தையும் மைய மாக வைத்தே ஒருவரின் கவனத்தை ஈர்க்கிறார் என்கிறார் சரளா. எனவே மலேசிய நண்பன் அவருடன் நேர்காணல் செய்தது. அழகுராணி போட்டி என்றாலே முகம் சுளிக்கும் நமது சமுதாயத்தின் மத்தியில் சாதித்துக் காட்டியுள் ளார் ஒரு திருமதி. குடும் பத்தின் ஆதரவும், தன்னம் பிக்கையும் இருந்தால் எப்பேற்பட்ட சோதனைகளையும் சாதனையாக்கலாம் என்பதை சுலோகமாகக் கொண்டு, 2017 மலேசிய ஆசிய அனைத் துலக திருமதி அழகு ராணிப் போட்டியில் ஆற்றலை வெளிப்படுத்தும் பிரிவிலும், தன்முன் னைப்பு பிரிவிலும் வெற்றி வாகை சூடிய ஜி.சரளா வின் கதை இது. நமக்கு அவ்வளவாக அறிமுகம் இல்லாத ஒரு முகம். ஆனால், சாதித்துக் காட்டிய நம்மவர்களில் இவரும் ஒருவர். கடந்த 2016-ஆம் ஆண்டில் மலேசிய இந்திய கலாச்சார திருமதி அழகு ராணி போட்டியில் பங்கேற்று பிரதான வெற்றியாளராக வாகை சூடினார்.அந்த வெற்றிக்குப் பிறகு, இந்தத் துறையில் மேலும் முன்னேற வேண்டும் என்ற நோக்கத்தில் இந்த வருடம் நடைபெற்ற மலேசிய ஆசிய அனைத்துலக திருமதி அழகு ராணி போட்டியில் கலந்து கொண்டார். சீனர்களின் ஆதிக்கம் நிறைந்த இந்த அழகு ராணி போட்டியில் இறுதிச் சுற்றுக்கு தேர்வான 15 பேரில் சரளாவும் ஒருவர்.இறுதிச்சுற்றுக்குத் தேர்வானதே பெரிய விஷயம். அதிலும் இரு துணை பிரிவுகளின் வெற்றியாளராக இவர் தேர்ந்தெடுக்கப்பட்டது பாராட்டப்பட வேண்டிய சாதனை என்றே சொல்ல வேண்டும். மலேசிய நண்பன் அலுவலகத்திற்கு நேற்று வருகை புரிந்த சரளாவுடன் நடத்தப்பட்ட நேர்காணலில் தமது அனுபவங்களை நண்பன் வாசகர்களுக்காக பகிர்ந்து கொண்டார். இணையத்தளம் வழி இப்போட்டியில் கலந்து கொள்ள விண்ணப்பம் செய்தேன். நேர்காணலுக்கு சென்றபோது சீனப்பெண்களையே அதிகமாக காண முடிந்தாலும், எனக்குள்ள தன்னம்பிக்கை என்னை கைவிடவில்லை.பல பெண்கள் வெளி யேற்றப்பட்டனர். இறுதிச் சுற்றுக்கு 15 பேர் மட்டுமே தேர்வாகினோம். அவர்களில் நான் மட்டுமே இந்திய பெண் என்று பெருமையுடன் சொல்லிக்கொள்ள முடியும். நமது தோற்றம், நமக்குள்ள தன்னம்பிக்கை, மற்றவர்களுக்கு எவ்வாறு நாம் முன்னுதாரணமாக இருக்க முடியும், நம் நடை, உடை, பாவனை என அனைத்தையும் மையமாக வைத்தே நாம் தேர்வு செய்யப்படுகிறோம். இவற்றில் சிறந்து விளங்கிய காரணத்தினால்தான் இறுதிச்சுற்றுக்கு என்னால் நுழைய முடிந்தது. அங்கு எங்களுக்கு சிறப்பு பயிற்சிகள் வழங்கப்பட்டன. நாட்டின் பிரபலமான மாடல் அழகியான எம்பர் சியா அகாடாமியில் இப்பயிற்சி யில் நாங்கள் கலந்து கொண்டோம். அழகு என்றால் அது வெறும் வெளித்தோற்றம் மட்டுமல்ல. மனதை ஒருநிலைப் படுத்துதல், பேச்சாற்றல், மற்றவர்களுடன் பழகும் விதம், உடைகள் உடுத்தும் விதம், கேமரா முன் நாம் எப்படியெல்லாம் பேச வேண்டும், தோன்ற வேண்டும் என்று ஒவ்வொரு விஷயங்களிலும் கவனம் செலுத்தப் படுகிறது. சிறு வயதிலிருந்தே எனக்கு இதுபோன்ற விஷயங்களில் நாட்டம் அதிகமாகவே இருந்தது. ஏதோ வேலைக்குப் போனோம், வேலை முடிந்ததா வீட்டிற்கு வந்தோம் என்றில்லாமல், எதையாவது சாதிக்க வேண்டும் என்ற வெறி என்னுள் எப்போதும் இருந்து வந்துள்ளது என்றார் சரளா. அரேபிய பெண்கள் அதிகம் நாட்டம் செலுத்தி வரும் இடுப்பழகை வெளிப்படுத்தும் பெலி நடனத்தில் இவருக்கும் ஆர்வம் உள்ளது. இந்த அழகு ராணி போட்டியில் இவர் வழங்கிய பெலி நடனமே அவருக்கு வெற்றி வாய்ப்பை தேடித்தந்தது. இந்த அனைத்துலக திருமதி அழகு ராணி போட்டியில் இடுப்பை அசைத்தாடும் பெலி நடனத்தை வழங்கினேன். அனைவரும் மிரஸலாகிப் போனார்கள் என்றுதான் சொல்ல வேண்டும் என்றார் சரளா. தனி ஆற்றலை வெளிப் படுத்துவதில் திறமைசாலி, தன்னம்பிக்கையாளர் என்ற இரு பிரிவுகளில் எனக்கு வெற்றி கிட்டியது குறித்து பெருமை கொள்கிறேன். ஒரு பெண்ணாக இருந்தால் வாழ்க்கையில் எந்த பிரச்சினை வந்தாலும் எப்போதும் தைரியத்துடனும், துணிச்சலுடனும் நாம் செயல்பட வேண்டும். எதையும் எதிர்த்து துணிந்து நின்று போராட வேண்டும் என்று சரளா உண்மையான நம்பிக்கையுடன் கூறினார். குணாளன் - தேன்விழி தம்பதியரின் மூன்று பிள்ளைகளில் ஒருவரான இவர் சிறுவயது முதல் நடனம் கற்றுக்கொண்டவர். இவர் தலைநகர் தாமான் கோசாஸ் அம்பாங் இடைநிலைப்பள்ளியின் மாணவி. தமிழில் மிகவும் அழகாகவும், சரளமாகவும் பேசும் ஆற்றல் எங்கிருந்து வந்தது? பள்ளிக்கூடத்தில் தமிழ்க்கழக நடவடிக்கைகளில் தாம் அதிகமாக பங்கேற்றது இதற்கு உறுதுணையாக இருந்துள்ளது என்று அவர் நினைவு கூர்ந்தார். தனது கணவர் சி.விஜயகுமார் எல்லா சூழல்களிலும் தனக்கு பக்கபலமாக இருந்து வந்துள்ளதால் தம்மால் இந்த அளவிற்கு முன்னேற முடிந்தது என்று தன் கணவருக்கு மகுடம் சூட்டுகிறார் சரளா.


ஆஸ்ட்ரோ தமிழ்ப்பிரிவின் தலைவர் டாக்டர் ராஜாமணி நாளை பதவி விலகுகிறார்

கோலாலம்பூர்,

ஆஸ்ட்ரோ தமிழ்ப்பிரிவின் மூத்த உதவித் தலைவரான டாக்டர் ராஜாமணி செல்லமுத்து நாளை ஜூன் 21-ஆம் தேதியுடன் அப்பொறுப்பிலிருந்து விலகுகிறார் என்று தகவல் கசிந்துள்ளது.ஆஸ்ட்ரோ தமிழ்ப்பிரிவு தொடங்கப்பட்டது முதல் சுமார் 22 ஆண்டுகள் டாக்டர் ராஜாமணி அப்பொறுப்பில் இருந்துள்ளார் என்பது குறிப்பிடத்தக்கது. ஆஸ்ட்ரோ வானவில் ஒளியலை கடந்த 1996 ஜூன் முதல் தேதி தொடங்கப்பட்டது.ஆஸ்ட்ரோ தமிழ்ப்பிரிவுக்கு தலைமைப் பொறுப்பை ஏற்பதற்கு முன்னதாக இந்தியாவின் டி.டி. சென்னை கேந்திரா எனும் தொலைக்காட்சி நிலையத்தில் ஒரு முக்கியமான பொறுப்பில் இருந்தார்.

Read More: Malaysia Nanban Tamil Daily on 20.6.2019


ஹராப்பான் ஆட்சிக்கு வந்தால் மகாதீரே பிரதமர்

கோலாலம்பூர்,

நாட்டின் 14-ஆவது பொதுத்தேர்தலில் எதிர்க்கட்சி கூட்டணி ஆட் சியைக் கைப்பற்றுமேயானால், பக்காத்தான் ஹராப்பானின் ஆலோசனைபடி பிரதமராக துன் மகாதீரையும் துணைப்பிரதமராக டத்தோஸ்ரீ டாக்டர் வான் அஜிசாவையும் ஏற்றுக்கொள்ள பி.கே.ஆர். ஒப்புக்கொண்டுள்ளது.கடந்த டிசம்பர் 19-ஆம் தேதி நடைபெற்ற அரசியல் குழுக் கூட்டத்தில் இந்த முடிவு எடுக்கப்பட்டதாகவும் பி.கே.ஆர். நடைமுறை தலைவர் டத்தோ ஸ்ரீ அன்வார் இப்ராஹிம் இதற்கு முழு அங்கீகாரம் வழங்கியிருப்பதாகவும் வட்டாரங்கள் கூறின.

எனினும், இது பற்றி வெளியில் பேசுவதற்கு தடை விதிக்கப்பட்டிருப்பதால் பெரும்பாலான பி.கே.ஆர். தலைவர்கள் இவ்விஷயத்தில் மௌனம் சாதித்து வருகின்றனர்.துன் மகாதீர் - வான் அஜிசா தலைமைத்துவ பரிந்துரைக்கு அக்கூட்டத்தில் வரவேற்பு நல்கப்பட்டதாகவும் அவை குறிப்பிட்டன. இத்தலை மைத்துவ பரிந்துரை பற்றிய தகவல் கசிந்ததை தொடர்ந்து பி.கே.ஆர். தலைவர்களில் சிலர் தங்கள் அதிருப்தியை வெளிப்படுத்தியுள்ளனர்.

Read More: Malaysia Nanban News Paper on 29.12.2017


ஒற்றுமையையும் தேசப்பற்றையும் இளையோர் மனதில் விதையுங்கள்.

(பார்த்திபன் நாகராஜன் / தி.க. காளிதாசன்) கோலாலம்பூர்,

ஒற்றுமையையும் தேசப்பற்றையும் இளையோர் மனதில் விதைக்க வேண்டும் என்று பெட்ரோனாஸின் தலைவர் டத்தோ அஹ்மட் நிஸாம் சாலே நேற்று கூறினார்.பல போராட்டங்கள், முயற்சிகளுக்கு மத்தியில் கடந்த கால தலைவர்கள் நாட்டிற்கு சுதந்திரத்தை பெற்றுத் தந்தனர். அவர்களை இன்னமும் நாம் சுதந்திர தந்தை என்று அழைத்து வருகிறோம்.

அதே வேளையில் இந்நாட்டில் மலாய், சீனர், இந்தியர் உட்பட பல இன மக்கள் ஒற்றுமையாகவும் எந்தவொரு பிரச்சினையும் இன்றி வாழ்ந்து வரு கின்றனர். ஒற்றுமைக்கு முன்னுரிமை வழங்கும் மலேசியா போன்ற நாடு உலகின் எந்தவொரு நாட்டிலும் இருக்க முடியாது. அப்படிப்பட்ட நாட்டில் பிறந்ததற்கு அனைவரும் பெருமைப்பட வேண்டும்.

அவ்வகையில் நாட்டிற்கு வழங்கப்பட்டுள்ள சுதந்திரத்தை இன்றைய இளைய சமுதாயம் முழுமையாக உணர வேண்டும்.அதற்கு ஒவ்வோர் இளையோர் மனதிலும்  தேசப்பற்றை விதைக்க வேண்டும். அதோடு பல இன மக்களுடன் ஒற்றுமையாக வாழ வேண்டும் என வலியுறுத்தப்பட வேண்டும்.

இதன் மூலம் இந்த சுதந்திர மண்ணில் மகிழ்ச்சியும் சுபிட்சமும் பெருகும் என்று கேஎல்சிசியில் நடைபெற்ற சுதந்திர தின, மலேசிய தின சிறப்பு நிகழ்வில் டத்தோ அஹ்மட் நிஸாம் சாலே  மேற்கண்டவாறு பேசினார்.மலேசியாவில் பெட்ரோனாஸ் நிறுவனம் பல ஆண்டுகளாக வெற்றிகரமாக செயல்பட்டு வருகிறது. இதற்கு மக்களின் மகத்தான ஆதரவே முக்கிய காரணமாக உள்ளது.

மக்களின் ஆதரவிற்கு நன்றி கூறும் வகையில்தான் சமூக கடப்பாட்டின் அடிப்படையில் பல திட்டங்களை பெட்ரோனாஸ் மேற்கொண்டு வருகிறது. பெட்ரோனாஸின் கல்வி, மனிதவள மேம்பாட்டின் அடிப்படையில் 36,000 மலேசியர்கள் பயன் பெற்றுள்ளனர். இவர்கள் பெட்ரோனாஸ் கல்வி நிதியின் வாயிலாக 3.2 பில்லியன் வெள்ளி வழங்கப்பட்டுள்ளது.

இதுபோன்று பல திட்டங்களை அடுக்கிக் கொண்டே போகலாம். இவை அனைத்தும் பெட்ரோனாஸின் மக்கள் சேவையாகும். விரைவில் சுதந்திர தினம் கொண்டாடப்படவுள்ளது. மேலும் அடுத்த மாதம் செப்டம்பர் 16ஆம் தேதி மலேசியா தினம் கொண்டாடப்படவுள்ளது.இவ்விரு தினத்தை கொண்டாடும் வகையில் தொலைக்காட்சி விளம்பர காணொளி பெட்ரோனாஸ் உருவாக்கியுள்ளது.

்நமது கதைீ எனும் தலைப்பில் இளையோரை கொண்டு இந்த காணொளி உருவாக்கப்பட்டுள்ளது. இக்காணொளி நிச்சயம் இளையோர் உட்பட மக்களின் மனதில் தேசப்பற்றை மேலும் வலுப்படுத்தும் என்ற நம்பிக்கை தமக்குள்ளதாக டத்தோ அஹ்மட் நிஸாம் சாலே கூறினார்.

இக்காணொளி நேற்று தொடங்கி பெட்ரோனாஸின் சமூக வலைத் தளங்களில் காட்சியிடப்பட்டுள்ளது. வரும் ஆகஸ்ட் 23ஆம் தேதி முதல் 31ஆம் தேதியும் செப்டம்பர் 1ஆம் தேதி முதல் 16ஆம் தேதி வரையிலும் தொலைக்காட்சியில் இது ஒளிபரப்பப்படும்.இதை தவிர்த்து கேஎல்சிசியில் உள்ள கெலேரியா பெட்ரோனாஸில் சுதந்திர தினம், மலேசியா தினத்தை முன்னிட்டு சிறப்பு கண்காட்சிகளும் இடம் பெறவுள்ளன.

்செரிதெரா கீதரீ எனும் தலைப்பிலான இக்கண்காட்சி வரும் ஆகஸ்ட் 16ஆம் தேதியில் இருந்து 30ஆம் தேதி வரை நடைபெறும்.ஆகவே பொதுமக்கள் இங்கு வந்து இக்கண்காட்சிகளை பார்த்து மகிழலாம் என்று டத்தோ அஹ்மட் நிஸாம் சாலே கூறினார்.


எந்திரன் 2.0 படப்பிடிப்பில் பத்திரிகையாளர் மீது தாக்குதல்!

எந்திரன் 2.0 படப்பிடிப்புத் தளத்தில் பத்திரிகையாளரைத் தாக்கிய விவகாரத்தில், படத்தின் உதவி இயக்குநர் பப்பு கைது செய்யப்பட்டுள்ளார். சென்னை திருவல்லிக்கேணியில், இன்று எந்திரன் 2.0 படப்பிடிப்பு நடந்தது. அப்போது, அதைப் படம் எடுக்க, நாளிதழ் ஒன்றின் புகைப்படக் கலைஞர் முயன்றார். இதையடுத்து ,அவரை 2.0 படக்குழுவினர் தாக்கியுள்ளனர். இதைத் தொடர்ந்து, பத்திரிகையாளர்கள் இது தொடர்பாக காவல்நிலையத்தில் புகார் அளித் தனர். இந்தப் புகாரின் பேரில் 2.0 படத்தின் உதவி இயக்குநர் பப்பு என்பவர் கைது செய்யப்பட்டுள்ளார். இவர், இயக்குநர் ஷங்கரின் உறவினர் என்று கூறப்படுகிறது. முக்கியமாக, 2.0 படத்துக்கு காலை 6 மணிக்கு மேல் படப்பிடிப்பு நடத்த அனுமதியில்லை என்று கூறப்படுகிறது. இந்நிலையில், இந்தச் சம்பவம் குறித்து, 2.0 படக் குழுவினர், செய்தியாளர்களைச் சந்தித்து விளக்கமளிக்க உள்ளனர்.


குருவியை நோக்கி சுட்டதில் சிறுமி மீது தோட்டா பாய்ந்தது.

(அலோர் ஸ்டார்): குருவியை குறி வைத்து சுட்டதில் சிறுமிக்கு உடலில் குண்டடி பட்ட விவகாரத்தில் போலீசார் மூன்று நபரை விசாரணைக்காக கைது செய்துள்ளனர். இச்சம்பவம் நேற்று முன்தினம் மாலை 6.30 மணியளவில் பொக்கோ சேனாவிலுள்ள கம்போங் லுப்போக் கெரியாங்கிலுள்ள வீட்டில் நிகழ்ந்துள்ளது. சம்பந்தப்பட்ட துப்பாக்கியிலிருந்து 13 குண்டுகள் வெளியாகியுள்ளது. இதனால் நூர் ஷாஹிடா பாக்கார் (வயது 12) எனும் சிறுமிக்கு தொடை, கால், கை, தலை ஆகிய பகுதியில் குண்டடி பட்டுள்ளது.பாதிக்கப்பட்ட சிறுமி இங்குள்ள சுல்தானா பஹாஹியா மருத்துவமனையில் சிகிச்சை பெற்று வருகிறார். சம்பந்தன்று அச்சிறுமி தன் உடன் பிறப்புகளுடனும் அம்மாவுடனும் வீட்டின் சமையல் அறையில் உணவு சாப்பிட்டுக் கொண்டிருந்துள்ளார்.வீட்டுக்குப் பின்னால் குருவிகளை வேட்டையாடிக் கொண்டிருந்த மூவர் தவறுதலாக சுட்டதில் துப்பாக்கி தோட்டாக்கள் அச்சிறுமியின் வீட்டை நோக்கி பாய்ந்துள்ளது. பின் வாசல் கதவு திறந்திருந்ததால் அச்சிறுமி துப்பாக்கிச் சூட்டுக்கு ஆளாகியுள்ளார். வீட்டுக்குப் பின்னால் துப்பாக்கி சூட்டு சத்தம் கேட்டு வீட்டுக்கு முன்னால் இருந்த அச்சிறுமியின் அப்பா சமையல் அறைக்கு வந்துள்ளார். அங்கு பிள்ளைகளும் மனைவியும் தரையில் விழுந்து கிடந்ததை கண்டு அதிர்ச்சி அடைந்துள்ளார். உடனே துப்பாக்கியை காட்டி அந்த மூவரும் சிறுமியின் அப்பாவிடம் மன்னிப்புக் கேட்டுள்ளனர்.இந்த சம்பவம் தொடர்பில் 46,52,74 வயதுடைய அந்த மூவரையும் போலீசார் கைது செய்துள்ளனர். 74 வயது ஆடவருக்கு சொந்தமான அந்த துப்பாக்கிக்கான ஆவணம் அவரிடம் உண்டு. அவருக்குத் தெரியாமல் அவரின் மகன் அத்துப்பாக்கியை பயன் படுத்தியுள்ளதாகக் கூறியதால அவர் விடுவிக்கப்பட்டதாக கோத்தா ஸ்டார் மாவட்ட போலீஸ் தலைவர் முகமட் ரோஸி ஜிடின் தெரிவித்தார்.


ஆசிரியருக்கு கடிதம் எழுதி வைத்துவிட்டு பிரியா  தற்கொலை  முயற்சி

நிபோங் திபால்,

‘சே கூ நான் உங்கள் கைப்பேசியை திருடவில்லை. சத்தியமாக சொல்கிறேன்’- இவ்வாறு தன் ஆசிரியருக்கு கடிதம் எழுதி வைத்துவிட்டு தற்கொலை முயற்சியில் ஈடுபட்ட 13 வயது பிரியா தற்போது உயிருக் காக போராடுகிறார்.முதலாம் படிவ மாணவியான பிரியா தன்னுடைய கைப்பேசியை திருடி விட்டதாக அவரின் ஆசிரியர் குற்றம் சுமத்தியிருக்கிறார். அது மட்டுமல்ல போலீஸ் நிலையத்திற்கு போகப் போவதாகவும் பிரியாவை மிரட்டியிருக்கிறார்.

இதனால் மிரண்டு போன பிரியா தூக்கில் தொங்க முடிவெடுத்தார். நிபோங் திபாலில் உள்ள இடைநிலைப் பள்ளி ஒன்றில் இச்சம்பவம் கடந்த 24-ஆம் தேதி நிகழ்ந்தது. பள்ளியின் இந்திய ஆசிரியர் ஒருவர் பிரியாவைப் பார்த்து, தனக்கு சொந்தமான கைப்பேசியை (ஐ-போன் 6) நீ தான் திருடி விட்டாய் என்று நேரடியாகவே குற்றம் சுமத்தினார்.

Read More: Malaysia Nanban Tamil Daily on 27.1.2018


500ஆவது டெஸ்டில் அசத்துமா இந்தியா?

இந்திய அணி தனது 500ஆவது டெஸ்டில் இன்று பங்கேற்க உள்ளது. இதில், கோஹ்லி தலைமை யில் களமி றங்கும் அணி, நியூசிலாந்தை வீழ்த்தும் என எதிர்பார்க்கப் படுகிறது. இந்தியா வந்துள்ள நியூசிலாந்து அணி மூன்று போட்டிகள் கொண்ட டெஸ்ட் தொடரில் பங்கேற்கிறது. முதல் டெஸ்ட் இன்று கான்பூரில் துவங்குகிறது. இது டெஸ்ட் வரலாற்றில் இந்திய அணியின் 500ஆவது போட்டி என்பதால் கூடுதல் சிறப்பு பெறுகிறது. தற்போது இந்திய அணியின் டாப் ஆர்டர் பேட்டிங் பலமாக உள்ளது. சமீபத்தில் வெஸ்ட் இண்டீஸ் தொடரில் கேப்டன் கோஹ்லி அசத்தினார். கடைசி 8 டெஸ்டில் 3 சதம் அடித்த லோகேஷ் ராகுல் வருகை கூடுதல் உற்சாகம் தருகிறது. ரோகித்திற்கு பதிலாக புஜாரா இடம் பெறலாம். பந்துவீச்சில் அஷ்வின், அமித் மிஸ்ரா, சமி, புவனேஷ்வர் குமார் இருப்பது பலம். நியூசிலாந்து அணியை கணிப்பது மிகவும் கடினம். கடந்த டுவென்டி-20 உலகக் கிண்ண தொடரில் இந்திய அணிக்கு, அதிர்ச்சி கொடுத்ததை மறக்க முடியாது. வில்லியம்சன் தலைமையில் வந்துள்ள நியூசிலாந்து இம்முறையும் கடும் சவால் தரலாம். இதனால், தனது 50ஆவது டெஸ்டில் களமிறங்கும் இந்திய அணி பெரும் சுதாரிப்புடன் இருப்பது அவசியம். இதுகுறித்து முன்னாள் கேப்டன் கபில்தேவ் கூறியது: இந்திய மண்ணில் ஐ.பி.எல்., தொடரில் விளையாடிய பல்வேறு அனுபவ வீரர்கள் நியூசிலாந்து அணியில் உள்ளனர். இவர்களை குறைவாக எடை போட்டுவிடக் கூடாது. இந்தியாவுக்கு சொந்தமண் பலமாக இருக்கலாம். ஆனால் வெளிநாட்டு அணிகளுக்கு, அந்நியமண் கைகொடுக்காது என்ற காலமெல்லாம் தற்போது மலையேறி விட்டது என்று கபில்தேவ் கூறினார்.


காலியாகும் தேமுதிக கூடாரம் : மேலும் 4 மாவட்ட செயலாளர்கள் திமுகவில் தஞ்சம்

சட்டசபை தேர்தல் முடிவு தேமுதிகவிற்கு எதிராக இருந்தது. கட்சியின் தலைவர் விஜயகாந்த், உளுந்தூர்பேட்டை தொகுதியில் டெபாசிட் இழந்தார். மேலும்,தேமுதிக வேட்பாளர்கள் ஒரு இடத்தில் கூட வெற்றி பெறவில்லை. 10 சதவீதமாக இருந்த தேமுதிகவின் ஓட்டு சதவீதம்,2 சதவீதமாக குறைந்தது. இதற்கு விஜயாகந்தின் நடவடிக்கையும், தவறான கூட்டணி முடிவும்தான் காரணம் என்று குற்றம் சாட்டிய 19 மாவட்ட செயலாலர்கள் மற்றும் சில தேமுதிக நிர்வாகிகள் அதிமுக, திமுக கட்சிகளுக்கு சென்று விட்டனர். ஒருபக்கம் தேமுதிக தலைமை மீது அதிருப்தியில் இருக்கும் கட்சி நிர்வாகிகளை தங்கள் பக்கம் முயற்சியில் சந்திரகுமார் இறங்கியுள்ளார். 15 ஆயிரத்திற்கும் அதிகமான தேமுதிக தொண்டர்கள், வருகிற 17ஆம் தேதி, திமுக பொருளாலர் ஸ்டாலின் முன்னிலையில் திமுகவில் இணைகிறார்கள். இந்த நிகழ்ச்சி சேலத்தில் நடக்கவுள்ளது. இதனால் விஜயகாந்த் கடும் கோபத்தில் இருக்கிறார். நிர்வாகிகளை அழைத்து கூட்டம் நடத்தியும் பெரிதாக பலன் இல்லை என்று தெரிகிறது. தே.மு.தி.க.வில் உள்ள முக்கிய நிர்வாகிகள் சிலர் அதிருப்தியாளர்களுடன் தொடர்பில் தொடர்ந்து இருந்து கொண்டு இருப்பதால் எப்போது யார் கட்சியை விட்டு விலகி செல்வார்கள் என்று யூகிக்க முடியாத நிலை உள்ளது. அவர்களை தக்க வைக்க விஜயகாந்த் பல வழிகளில் முயன்று வருகிறார். இந்நிலையில் மேலும் சில மாவட்ட செயலாளர்கள் திமுகவில் இணைய இருக்கிறார்கள். ஒரு சென்னை மாவட்ட செயலாளர், திருவெறும்பூர் முன்னாள் எம்.எல்.ஏ, வேலூர் முன்னாள் எம்.எல்.ஏ, மதுரை மாவட்டத்தை சேர்ந்த முன்னாள் எம்.எல்.ஏ என நான்கு பேர் நேற்று முன் தினம் ரகசியமாக ஸ்டாலினை சந்தித்து பேசியதாக தகவல் வெளியாகியுள்ளது. தேமுதிக நிர்வாகிகள் அடுத்தடுத்து வெளியேறி வருவதால், விஜயகாந்திற்கு கடும் அதிர்ச்சிக்கு ஆளாகியுள்ளர் என்றும், உள்ளாட்சி தேர்தல் வர இருக்கும் நிலையில் இப்படி நடப்பது விஜயகாந்திற்கு கவலையை அளித்துள்ளதாகவும் செய்தி வெளியாகியிருக்கிறது.


புத்ரா ஜெயா,

மதம் மாறாத மனைவியின் அனுமதியின்றி வயது குறைந்த தமது பிள்ளைகளை கணவர், ஒரு தலைபட்சமாக மதமாற்றம் செய்ய முடியுமா? முடியாதா? என்ற தெளிவில்லாத நடப்பு சிக்கல்களுக்கான அனைத்து பிரச்சினைகளுக்கும் மலேசிய உச்சநீதிமன்றம் தெளிவான ஒரு முடிவை எடுக்க வேண்டும் என்று சட்டத்துறையை சார்ந்தவர்கள் கோரிக்கை விடுத்துள்ளனர்.

மதமாற்றம் செய்யப்பட்ட தனது மூன்று பிள்ளைகளின் நிலை தொடர்பாக தொடர்ந்து சட்டப்போராட்டம் நடத்தி  வரும் ஒரு பாலர் பள்ளி ஆசிரியையான ஈப்போவைச் சேர்ந்த எம்.இந்திராகாந்தி போன்றவர்களின் விவகாரத்திற்கு ஒரு  நிரந்தர தீர்வை ஏற்படுத்துவதற்கு உச்ச நீதிமன்றத்தின் தெளிவான  முடிவு அவசியமாகிறது என்று அவர்கள் கேட்டுக் கொண்டுள்ளனர்.

Read More: Malaysia Nanban Tamil Daily on 27.1.2018


தமிழிசையோ...மோடியோ... நிரூபித்துவிட்டால் அரசியலை விட்டு விலக தயார்!!-ஸ்டாலின்

‘’திமுக தலைவர் ஸ்டாலின் நிறம் மாறிக்கொண்டிருக்கிறார். பாஜகவுடன் ஸ்டாலின் பேசுகிறார் என்று அமைச்சர் ஜெயக்குமார்  கூறியது உண்மைதான். பாஜக வெற்றி பெறும் என்று தெரிந்து பாஜகவுடன் ஸ்டாலின் பேசி வருகிறார்.  மோடியுடனும் தொடர்பில் இருக்கிறார்’’ என்று பாஜக தமிழக தலைவர் தமிழிசை செய்தியாளர்களுக்கு இன்று அளித்த பேட்டியில் தெரிவிதிருந்தார். இந்நிலையில் தமிழிசையின் இந்த கருத்திற்கு பதிலளிக்கும் வகையில் திமுக தலைவர் ஸ்டாலின் அறிக்கை வெளியிட்டுள்ளார். அந்த அறிக்கையில்,

தமிழிசை சவுந்திரராஜனோ அல்லது  நரேந்திர மோடியோ “மத்தியில் ஆட்சி அமைக்க பா.ஜ.க.வுடன் கூட்டணி வைக்க நான் அவர்களுடன் பேசி வருகிறேன்” என்பதை நிரூபித்து விட்டால் அரசியலில் இருந்து விலக நான் தயார்; நிரூபிக்கத் தவறினால் அவர்கள் இருவரும் அரசியலை விட்டு விலகத் தயாரா?"

“மோடியுடனும் ஸ்டாலின் பேசி வருகிறார்.  பா.ஜ.க கூட்டணி வெற்றி பெறும் என தெரிந்துதான் எங்களுடன் பேசி வருகிறார்” என்று “பச்சைப் பொய்” நிறைந்த ஒரு பேட்டியை பா.ஜ.க. மாநிலத் தலைவர் தமிழிசை சவுந்திரராஜன் அளித்திருப்பதற்கு கடும் கண்டனத்தைத் தெரிவித்துக் கொள்கிறேன். தோல்வியின் விளிம்பிற்கு சென்று விட்ட பா.ஜ.கவிற்கு இதுபோன்று குழப்பங்களை விதைப்பது கைதேர்ந்த விளையாட்டு. ஆனால் பாரம்பரியமான அரசியல் குடும்பத்தில் பிறந்த திருமதி தமிழிசை சவுந்திரராஜன் இப்படியொரு “பொய்” பேட்டியை அளிப்பதற்காக தன்னை இந்த அளவிற்கு தரம் தாழ்த்திக் கொண்டு விட்டாரே என்பதை நினைத்து வேதனைப்படுகிறேன்.

காங்கிரஸ் கட்சித் தலைவர்  ராகுல் காந்தியை முதன்முதலில் பிரதமர் வேட்பாளராக முன்மொழிந்தது திராவிட முன்னேற்றக் கழகம் தான். அதே நேரத்தில் ஐந்தாண்டு காலத்தில் மக்களுக்கு சொல்லொணாத் துயரத்தை அளித்த பிரதமர் நரேந்திர மோடியை “பாசிஸ்ட்” “சேடிஸ்ட்” “சர்வாதிகாரி” என்று முதன்முதலில்  விமர்சித்தது மட்டுமின்றி, “மீண்டும் இந்தியாவின் பிரதமராக  நரேந்திர மோடி வரவே கூடாது” என்று சென்னையில் மட்டுமல்ல - கல்கத்தாவிலும், டெல்லிலும் மாறி மாறி பிரச்சாரம் செய்தவனும் அடியேன்தான். தமிழகம் முழுவதும் மக்கள் மத்தியிலும் அதே பிரச்சாரத்தை செய்திருக்கிறேன். நடைபெறவிருக்கின்ற நான்கு சட்டமன்றத் தொகுதிகளின் இடைத்தேர்தல் பிரச்சாரத்திலும் மே 23 ஆம் தேதியுடன் பிரதமர்  மோடி வீட்டுக்கு அனுப்பப்படுவார் என்பதை உறுதியாகவும், இறுதியாகவும் பேசி வருகிறேன்.

இதைப் பொறுக்க முடியாத பா.ஜ.க. மேலிடத் தலைவர்கள் கடைந்தெடுத்த அரசியல் கயமைத்தனம் மூலம் அ.தி.மு.கவை மிரட்டி கூட்டணி வைத்தது போல், இட்டுக்கட்டிய பேட்டிகளை கற்பனைக் குதிரைகள் போல் தட்டி விட்டு தி.மு.க.வை வம்புக்கு இழுக்க முயற்சிக்கிறார்கள். தி.மு.க.வின் வெற்றியும், அதன் கூட்டணிக் கட்சிகளின் வெற்றியும் அந்த அளவிற்கு பா.ஜ.க.வை மிரட்டி விட்டது. பிரதமர்  நரேந்திர மோடி உள்ளிட்ட மேலிடப் பா.ஜ.க. தலைவர்களின் சுயநலனுக்கு திருமதி தமிழிசை சவுந்திரராஜன் கடைசிக்கட்டமாக பகடைக்காயாக ஆக்கப்பட்டுள்ளார்.

தெலுங்கானா முதல்வர்  சந்திரசேகர் ராவ் அவர்கள் இப்போது முதன்முதலாக என்னை வந்து பார்க்கவில்லை. இதற்கு முன்பும் வந்து சந்தித்து விட்டுச் சென்றிருக்கிறார். இந்த முறை அவர் சந்தித்து விட்டுச் சென்றவுடனையே “இது மரியாதை நிமித்தமான சந்திப்பு” என்று தி.மு.க. தலைமைக் கழகத்திலிருந்து தெளிவான பத்திரிக்கைக் குறிப்பு வெளியிடப்பட்டுள்ளது. குழப்பவாதிகள் அப்போதாவது குறிப்பறிந்திருக்க வேண்டும். ஆனாலும் “மரியாதை நிமித்தமான சந்திப்பிற்கு” காது மூக்கு வைத்து, பூச்சூடி பொட்டு வைத்து வெளியில் விட்டால் தி.மு.க.விற்கு விழும் சிறுபான்மையின வாக்குகளை இந்த நான்கு இடைத்தேர்தல்களில் தடுத்து விடலாம்- சிதறடித்து விடலாம் என்றும், மக்களவைத் தேர்தலின் கடைசிக் கட்ட வாக்குப் பதிவு நடைபெறவிருக்கின்ற நிலையில்  ராகுல் காந்தி அவர்களை பிரதமராக முன்னிறுத்திய தி.மு.க.வின் பிரச்சாரத்தை முனை மழுங்கச் செய்து விடலாம் என்றும் “தப்புக் கணக்கு”ப் போட்டு  தமிழிசை இந்த பேட்டியை திட்டமிட்டு, உள்நோக்கத்தோடு கொடுத்திருக்கிறார். குறிப்பாக அ.தி.மு.க அமைச்சர்  ஜெயக்குமார் சொன்னதை  தமிழிசை சவுந்திரராஜன் வழி மொழிந்திருக்கிறார் என்றால் ஊழல் அ.தி.மு.கவை எப்படியாவது இந்த நான்கு இடைத் தேர்தலிலாவது தோல்வியடைய விட்டுவிடக் கூடாது என்று “போகாத ஊருக்கு பொய்யான வழி தேடியிருக்கிறார்”! “உனக்கு நான்”, “எனக்கு நீ” என்று ஊழல் அ.தி.மு.கவும், மதவாத பா.ஜ.க.வும் கச்சை கட்டிக் கொண்டு “தி.மு.க தலைமையிலான” கொள்கைக் கூட்டணிக் குளத்தில் கல் எறியும் இந்த முயற்சி படு தோல்வியடையும் என்று தெரிவித்துக் கொள்கிறேன்.

திராவிட முன்னேற்றக் கழகம், “அ.தி.மு.க- பா.ஜ.க” போல் திரைமறைவில் “தரகு”பேசும் கட்சியல்ல. கொள்கையை பகிரங்கமாக அறிவித்து- யார் பிரதமர் என்பதை முன்கூட்டியே மக்களிடம் எடுத்துக் கூறி- யார் பிரதமராகக் கூடாது என்பதை இன்னும் தெளிவாக எடுத்துரைத்து தேர்தலைச் சந்தித்து வருகின்ற கட்சி. அந்த வகையில்தான் இந்த மக்களவைத் தேர்தலையும் திராவிட முன்னேற்றக் கழகம் சந்தித்துள்ளது. மத்தியில் பிரதமர்  நரேந்திர மோடி மீண்டும் பிரதமராகக்கூடாது என்பதிலும் தி.மு.க. உறுதியாக இருக்கிறது. காங்கிரஸ் தலைமையில் மத்தியில் மதசார்பற்ற ஆட்சி அமைய வேண்டும் என்பதிலும், ராகுல் காந்தி பிரதமராக வேண்டும் என்பதிலும் அதைவிட இரட்டிப்பு மடங்கு உறுதியுடன் இருக்கிறது. ஆகவே, கழகத் தலைவராக பொறுப்பேற்ற போது நான் உறுதியளித்தது போல், இந்தியா முழுவதும் காவி வண்ணம் அடிக்க நினைக்கும் மோடி அரசை மே 23- ஆம் தேதிக்குப் பிறகு மாற்றிக்காட்டுவோம்! முதுகெலும்பில்லாத இந்த அ.தி.மு.க அரசைத் தூக்கியெறிவோம்!

தமிழிசை சவுந்திரராஜனோ அல்லது அவர் மீண்டும் பிரதமராக வர வேண்டும் என்று ஆசைப்படும்  நரேந்திர மோடியோ “மத்தியில் ஆட்சி அமைக்க பா.ஜ.க.வுடன் கூட்டணி வைக்க நான் அவர்களுடன் பேசி வருகிறேன்” என்பதை நிரூபித்து விட்டால் அரசியலில் இருந்து விலக நான் தயாராக இருக்கிறேன். அப்படி இருவரும் நிரூபிக்கத் தவறினால் திரு நரேந்திர மோடியும், மாநில பா.ஜ.க. தலைவராக இருக்கும் திருமதி தமிழிசை சவுந்திரராஜனும் அரசியலை விட்டு விலகத் தயாரா? என கேள்வி எழுப்பியுள்ளார்.


போராட்டக் களத்துக்குச் சென்ற செவிலியர் ஜூலிக்கு போலீஸ் தடை!

சென்னையில் டி.எம்.எஸ் வளாகத்தில் உள்ளிருப்புப் போராட்டம் நடத்திவரும் அரசு ஒப்பந்த செவிலியர்களின் போராட்டத்துக்கு ஆதரவு தெரிவிக்க வந்த செவிலியர் ஜூலிக்கு காவல்துறையினர் அனுமதியளிக்க மறுத்துவிட்டனர்.

கடந்த 2015-ம் ஆண்டு 7,243 செவிலியர்கள் ஒப்பந்த அடிப்படையில் நியமிக்கத் தமிழக அரசு அறிவிப்பு வெளியிட்டது. இதையடுத்து, மருத்துவத் தேர்வு வாரியம் மூலம் தேர்வு நடத்தப்பட்டு தகுதியான செவிலியர்கள் தேர்ந்தெடுக்கப்பட்டனர். கலந்தாய்வு மூலம் அவர்களுக்குப் பணியிடங்கள் ஒதுக்கப்பட்டன. ஒப்பந்தக் காலத்தில் அவர்களுக்கு மாதந்தோறும் 7,500 ரூபாய் சம்பளமாக வழங்கப்பட்டது. குறைந்த ஊதியத்தில் பணியாற்றினாலும் அரசு வேலை என்பதால் பல்வேறு சிரமங்களை, பொருளாதார நெருக்கடிகளைச் சுமந்தபடியே செவிலியர்கள் வேலைபார்த்து வந்தனர்.

தற்போது, தங்களைப் பணி நிரந்தரம் செய்ய வேண்டும், ஊதிய உயர்வு உள்ளிட்ட பல்வேறு கோரிக்கைகளை வலியுறுத்தி சென்னை தேனாம்பேட்டை யில் உள்ள டி.எம்.எஸ் வளாகத்தில் கடந்த மூன்று நாள்களாகச் செவிலியர்கள் உள்ளிருப்புப் போராட்டத்தில் ஈடுபட்டு வருகின்றனர். நேற்று சுகாதாரத்துறை அமைச்சர் விஜயபாஸ்கரிடம் செவிலியர்கள் பேச்சுவார்த்தை நடத்தினர். இந்தப் பேச்சுவார்த்தைக்குப் பின்னர், செய்தியாளர்களிடம் பேசிய அமைச்சர் விஜயபாஸ்கர், முதல்கட்டமாக 200 செவிலியர்கள் பணிநிரந்தரம் செய்யப்படுவார்கள் என்றும் ஒரு வருடம் கழித்து 1,000 செவி லியர்கள் பணிநிரந்தரம் செய்யப்படுவார்கள் என்றும் தெரிவித்தார். இதையடுத்து, போராட்டத்தைத் தற்காலிகமாக வாபஸ் பெறுவதாகச் செவி லியர்களின் பிரதிநிதிகள் அறிவித்தனர். இதை ஏற்க செவிலியர்கள் மறுத்துவிட்டனர். தொடர்ந்து அவர்கள் போராட்டத்தில் ஈடுபட்டு வருகின்றனர்.

இதனிடையே, இன்று காலை செவிலியர் ஜூலி, போராட்டத்தில் ஈடுபட்டுள்ள செவிலியர்களுக்கு ஆதரவு தெரிவிப்பதற்காக டி.எம்.எஸ் வளாகத்துக்கு வந்தார். அவரைக் காவல்துறையினர் உள்ளே செல்ல அனுமதிக்க மறுத்துவிட்டனர். அப்போது, காவலர்களிடம், `நானும் செவிலியர்தான். என்னை அனு மதியுங்கள்' என்று கேட்டுக்கொண்டார். ஆனால், காவல்துறையினர் ஜூலியை அனுமதிக்க மறுத்துவிட்டனர். இதையடுத்து ஜூலி அங்கிருந்து சென்றுவிட்டார்.


குண்டு வெடிப்பில் 4 இந்தியர்கள் பலி

கொழும்பு,

இலங்கை தலைநகர் கொழும்பு, நிகாம்போ, மட்டக்களப்பு ஆகிய நகரங்களில் நிகழ்ந்த தொடர் வெடிகுண்டு தாக்குதல்களில் 35  வெளிநாட்டினரும் பலியாகியுள்ளனர். அவர்களில் நால்வர் இந்தியர்கள் என்ற அதிர்ச்சி தகவலும் கிடைத்துள்ளது.

கொழும்பு குண்டு வெடிப்புகளில் பலியானவர்களின் உடல்கள், கொழும்பில் உள்ள தேசிய மருத்துவமனைக்கு கொண்டு செல்லப்பட்டன. அங்கிருந்து கொழும்புவில் உள்ள இந்திய தூதரகத்துக்கு இந்த தகவல் தெரிவிக்கப்பட்டது. பலியான இந்தியர்களின் பெயர்கள் லட்சுமி, நாராயண் சந்திரசேகர், ரமேஷ், ரஜினா (58) ஆகும். இவர்களின் உடல்களை இந்தியாவுக்கு கொண்டு வரும் பணி நடந்து வருகிறது. அவர்களின் குடும்பத்தினருக்கு தகவல் தெரி விக்கப்பட்டுள்ளது.

மத்திய வெளியுறவுத்துறை அமைச்சர் சுஷ்மா சுவராஜும் உறுதி செய்துள்ளார். குண்டு வெடிப்பில் பலியான ரஜினா கர்நாடக மாநிலம் மங்களூருவை சேர்ந்தவர்.


எதையும் தடை செய்யாதீர்கள், வரைமுறைப்படுத்துங்கள்: கமல் பேட்டி

நடிகர் கமல்ஹாசன் பேட்டி.......... ஜல்லிக்கட்டுக்கு ஆதர வான மாணவர்கள் போராட்டம் அமைதியாக நடந்தது. இது என்னை மிகவும் கவர்ந்தது. அதில் வன்முறை எதுவும் நடைபெறவில்லை. போராட்டத்தில் ஈடுபட்டிருந்தவர்களை நேற்று அப்புறப்படுத்தும் வேலையை போலீஸ் செய்யாமல் இருந்திருந்தாலே இவ்வளவு பாதிப்பு நடந்தி ருக்காது. இந்த போராட்டத்தில் தொடர்ச்சியாக கலந்து கொண்டவர்கள் சோர்வடையவே இல்லை. ஏனென்றால் அவர்கள் ஒரு உணர்வுபூர்வமான வி‌ஷயத்துக்கு ஒன்றாக வந்தனர். ஒரு கொண்டாட்டத்துக்கு அவர்கள் ஒற்றுமையுடன் வந்தனர். காந்தியின் கனவு நனவாகிய நிகழ்வு இது. போராட்டத்தில் ஈடுபட்டவர்கள் நாட்டுக்கு எதிரிகள் அல்ல. அவர்களை மோச மாக சித்தரிக்க வேண்டாம். பெண்களும் பாதுகாப்பாக இருந்தனர். இந்த உண்மையை யாரும் மறைக்க முடியாது. வன்முறை சம்பவம் தொடர்பாக இளைஞர்கள் மீது கட்சி சாயம் பூசப்படுகிறது. இதை ஏற்க முடியாது. சென்னையில் நிகழ்ந்த வன்முறை அதிர்ச்சி அளிக்கிறது. இது தமிழ் கலாச்சாரத்தின் மீதான ஊடுருவல். இதை அனுமதிக்க முடியாது. ஜல்லிக்கட்டு மீது இரட்டை நிலை கடைபிடிக்கப்படுகிறது. காவலர்களே வாகனத்துக்கு தீ வைப்பது போன்ற வீடியோவை பார்த்தேன். இது அதிர்ச்சியளிக்கிறது. அதற்கான விளக்கம் அளிக் கப்படும் என்று நம்புகிறேன். வன்முறையில் ஈடுபட்ட வர்கள் உண்மையான போலீஸ்காரர்களாக இருக்க மாட்டார்கள் என்று நம்புகிறேன். அதிருப்தியின் அடையாளமே போராட்டம். மாடு முட்டி இறப்பவர்களை விட வாகன விபத்தில் இறப்பவர்கள்தான் அதிகம். இவ்வாறு கமல்ஹாசன் கூறினார்.


உடைந்த முக்கொம்பு மதகுகள் போல் அதிமுக ஆட்சி நடக்கிறது: ஸ்டாலின்

திருச்சி முக்கொம்பில் உள்ள கொள்ளிடம் மேலணை கடந்த 22ம் தேதி இரவு தீடிர் என ஒரே நேரத்தில் 9 மதகுகள் உடைந்தது. 186 ஆண்டுகள் ஆனா கொள்ளிடம் அணை உடைந்த போது எந்த வித உயிர்சேதம் இல்லாத நிலையில் தேக்கி வைக்க வேண்டிய தண்ணீர் கடைமடைக்கு செல்லாமல் அப்படியே கடலுக்கு சென்றது என்கிற குற்றாச்சாட்டு இருந்தது.

அதே நேரத்தில் மதகுகள் உடைந்தற்கும் மணல் கொள்ளை தான் காரணம் என்று அனைத்து கட்சிகளும் குற்றம் சாட்டின. அடுத்த 10 நாட்களுக்குள் 90 இலட்ச ரூபாய் செலவில் கொள்ளிடம் அணை தற்காலிகமாக சரி செய்யப்படும் என்று முதல்வரும் அறிவித்து இருந்தார். இந்த நிலையில் அதைத்து கட்சி தலைவர்களும் உடைந்த அணைகளை பார்வையிட்டு சென்றனர்.

இந்த நிலையில் தி.மு.க. தலைவர் ஸ்டாலின், டி.ஆர்.பாலு, கே.என்.நேரு , திருச்சி சிவா ஆகியோர் தலைமையில் இன்று காலை திருச்சி முக்கொம்பு அணைகளை பார்வையிட்டார். அப்போது பத்திரிகையாளர்களிடம் பேசிய அவர், உடைந்த முக்கொம்பு மதகுகள் போல் ஆட்சி நடக்கிறது. இந்த அணையை முன்பே ஆய்வு செய்திருந்தால் இந்த உடைப்பை தவிர்த்திருக்கலாம். தீடீர் என அதிகமாக தண்ணீர் திறந்து விட்டதால் தான் இந்த உடைப்பு ஏற்பட்டது. இதனை தார்மீக பொறுப்பு ஏற்று ராஜினாமா செய்ய வேண்டும் என்று அனைத்து கட்சியினரின் கருத்தாக இருக்கிறது.

24ம் தேதி முதல்வர் பார்வையிட்டு உடனடியாக முடிவடையும் என்று எதிர்பார்த்த நிலையில், இன்னும் 40 சதவீத வேலைகள் கூட முடிவ டையவில்லை. அதே நேரத்தில் காய்ச்சல் சொல்லிக்கொண்டு வருவது கிடையாது என சொல்லியிருக்கிறார் இது எப்படி என்றால், ரோம் நகரம் பற்றி எரிகிற நேரத்தில் நீரோ மன்னன் பிடில் வாசிப்பது போல் தற்போது நீரோ மன்னன் மகன் போல பேசி வருகிறார். சொல்லாமல் வரும் காய்ச்சல் ஆக சொல்லி வைத்து கமிஷன் அடிக்கிறார்கள்.

இன்னும் கடைமடை பகுதிக்கு தண்ணீர் செல்லவில்லை கால்வாய் தூர்வரியதில் 5000 கோடி ரூபாய் ஊழலும் மணல் கொள்ளையும் நடத்தியி ருக்கிறார்கள். இதனால் இந்த உடைப்பு ஏற்பட்டுள்ளது என்றார். உடைந்த அணையை பார்வையிட வந்த தி.மு.க. தலைவர் ஸ்டாலினிடம் அந்த பகுதி வாசிகள் தங்களது கோரிக்கைகள் அடங்கிய மனுக்களை அளித்தனர்.


தீவிரவாதிகளால் பாகிஸ்தான் அணு ஆயுதங்களுக்கு ஆபத்து

வாஷிங்டன் எல்லைக்கு அப்பால் பாகிஸ்தான் ராணுவ முகாம்கள் மீது இந்தியா மேலும் தாக்குதல்களை முன்னெடுக்க உள்ளதாக அமெரிக்கா கூறி யுள்ளது. அமெரிக்காவின் ஆயுத சேவைக்கான செனட் குழுவிடம் பேசிய பாதுகாப்பு உளவு அமைப்பு இயக்குநர் வின்சென்ட் ஸ்டிவர்ட் இதனை தெரி வித்துள்ளார். உலக முழுவதும் நிகழும் பயங்கரவாத அச்சுறுத்தல்கள் பற்றி குறிப்பிட்டுள்ள அவர் பாகிஸ்தானில் இருந்து தீவிரவாதிகள் இந்தி யாவுக்குள் ஊடுருவதை தடுக்கும் வகையில் இந்தியா தாக்குதல்களை மேற்கொள்ளும் என்றார். இதற்காக இந்திய ராணுவம் நவீனப்படுத்தப்பட்டு வருவதாக அவர் கூறியுள்ளார். உலக முழுவதும் தீவிரவாதத்துக்கு எதிரான கருத்து பரவி உள்ளதே அமெரிக்காவின் இந்த தகவல் உணர்த்துவதாக மத்திய அமைச்சர் முக்தர் அப்பாஸ் நக்வி கூறியிருக்கிறார். இந்தியா பாகிஸ்தான் இடையிலான உறவு சீர் குலைந்ததற்கு தீவிரவாத தாக்குதல்களே காரணம் என்று அமெரிக்கா கருதுகிறது. பாகிஸ்தானின் அணு ஆயுதங்களுக்கு அந்நாட்டின் தீவிரவாதிகளால் ஆபத்து உள்ளது என்பதும் அமெரிக்காவின் எச்சரிக்கையாகும். பாகிஸ்தான் எல்லைக்குள் தாக்குதல் நடத்தி ராணுவ நிலைகளை இந்திய ராணுவம் அழித் துள்ள நிலையில் இதற்கு ஆதரவான கருத்து அமெரிக்காவிடம் இருந்து வெளியாகி உள்ளது.


அந்நியத் தொழிலாளர்களை விரட்டி விரட்டிப் பிடிப்பதை நிறுத்துவீர்.

கோலாலம்பூர், ஜூலை 9- பதிவு செய்யப் படாத சட்டவிரோத அந்நியத் தொழிலாளர்களை விரட்டி விரட்டிப் பிடிப் பதைக் குடிநுழைவுத் துறை முதலில் நிறுத்த வேண்டும் என்ற கோரிக்கையை முன் வைத்து மனித உரிமை அமைப்புகள் நேற்று ஒட்டுமொத்தமாக குரல் எழுப்பியுள்ளன. அவர்களை பிடிப்பதற்கு பதிலாக தொழி லாளர்களைச் சட்டப்பூர் வமாக்குவதற்கு நடப்பில் உள்ள முறைகளை முழுமையாக திருத்தி அமைக்க வேண்டும் என்று அவை வலியுறுத்தின. இப்போது நடத்தப்படும் அதிரடிச் சோதனைகள் நியாயமற்றவை என அகதிகள் உரிமைகளுக்காக போராடும் தெனாகானிதா செயல் இயக்குனர் ஆகில் பெர்னாண்டஸ் கூறினார். தொழிலாளர்களைப் பதிவு செய்யாதது முதலாளிகளின் குற்றம். ஆனால், குடிநுழைவுத்துறை பாதிக்கப்பட்டவர்களைப் பிடித்து நாடு கடத்துகிறது. நடவடிக்கை எடுக்கப்பட வேண்டியது முதலாளிகளின் மீதே தவிர தொழிலாளர்கள் மீது அல்ல. வேண்டுமானால் சம்பந்தப்பட்ட தொழி லாளர்களை முதலாளிமார்களுக்கு எதிராக தொடுக்கப்படும் வழக்குகளில் சாட்சிகளாகப் பயன்படுத்திக்கொள்ளலாம் என நேற்று அவர் தெரிவித்தார். சட்ட விரோதத் தொழிலாளர்களுக்குத் தற்காலிக வேலை அனுமதிகள் (இ- கார்ட்) பெற நான்குமாத அவகாசம் வழங்கப்பட்டிருந்தது. கடந்த மார்ச் முதல் தேதி தொடங்கிய இ-கார்ட் விண்ணப்ப கால அவகாசம் கடந்த ஜூலை 30 ஆம் தேதியுடன் முடிவுக்கு வந்தது. இதனை தொடர்ந்து இம் மாதம் முதல் தேதியிலி ருந்து சட்டவிரோத அந்நியத் தொழிலாளர்களை விரட்டி விரட்டிப்பிடிக்கும் அதிரடி நடவடிக்கையை குடி நுழைவுத் துறை தொடங்கியுள்ளது. தங்களை தங்கள் முதலாளிகள் குடிநுழைவுத்துறையிடம் பதியாததால் பலர் வீட்டை விட்டு வெளியேறவே பயப்படுகின்றனர். இரவு நேர நடமாட்டத்தை குறைத்துக்கொண்டனர். எப்போது குடிநுழைவுத்துறை தங்களை பிடிக்கும் என்ற பயத்தில் உள்ளனர். கோலாலம்பூர் மாநகர் போன்ற பெரிய நகரங்களில் அந்நியத் தொழி லாளர்களின் நடமாட்டம் பெருவாரியாக குறைந்துள்ளது. இவ்வாறு தங்களை பதிந்து கொள்ளாத அந்நியத் தொழிலாளர்கள் தாமே வந்து சரண் அடைய வேண்டும். இல்லையேல் அதிரடி சோதனையின் மூலம் கைது செய்யப்படுவார்கள் என்று குடிநுழைவுத்துறை எச்சரித் துள்ளது என்பது குறிப்பிடத்தக்கது.


அந்நியத் தொழிலாளர் பற்றாக்குறை.  பல கடைகள் மூடப்படுகின்றன.

கோலாலம்பூர்,

அந்நிய தொழிலாளர்கள் பற்றாக் குறையால் லெபோ அம்பாங்கில் 6 கடைகள் மூடுவிழா கண்டதாக லெபோ அம்பாங் இந்திய பாரம்பரிய வர்த்தக சங்கத்தினர் நேற்று கூறினர்.

Read More: Malaysia Nanban Tamil Daily on 24.2.2019


ஷரியா சட்டத் திருத்தம் தேளிவாக இல்லையெனில் ஏற்றுக்கொள்ள முடியாது!

1965 ஆம் ஆண்டு ஷரியா சட்டத்தில் கொண்டு வரப்படவிருக்கும் உத்தேச சட்டத்திருத்தமானது, கடுமையான தண்டனை விதிக்க வகை செய்யும் ஹுடுட் சட்டமில்லையென்றால் அந்த சட்டத்திருத்தத்தில் உள்ளடக்கப்பட்டுள்ள குற்றச்செயல்கள் தெளிவாக குறிப்பிடப்பட வேண்டும். இல்லையேல் அதனை ஏற்றுக்கொள்ள முடியாது என்று வழக்கறிஞரும் மனித உரிமை போராட்டவாதியுமான டத்தோ அம்பிகா கேட்டுக்கொண்டார். சட்டம் 355 என்று சுருங்க அழைக்கப்படும் ஷரியா சட்டத்தில் உத்தேசிக்கப்பட்டுள்ள திருத்தமானது தண்டனையை அதிகரிப்பதில்தான் ஆர்வம் காட்டப்படுகிறதே தவிர அந்த அந்த சட்டத்திருத்தத்தில் சேர்க்கப்படும் குற்றங்களின் தன்மைகள் பற்றி பெயர் குறிப்பிடவில்லை. எனவே நாம் அனைத்து மாநிலங்களின் சட்டங்களை தற்போது துல்லியமாக ஆராய வேண்டும். குறிப்பாக அதில் உள்ள தண்டனை முறையில் தீவிர கவனம் செலுத்தி ஆராய வேண்டும். அந்த மாநில சட்டங்கள் ஒவ்வொருவருக்கும் பாதுகாப்பு அளிப்பதுதான் சிறந்த வழி முறையாக இருக்க முடியும் என்று அவர் சொன்னார். அந்த இஸ்லாமிய ஷரியா சட்டம் உண்மையிலே ஹுடுட் சட்டமில்லை என்றால் அதன் பிறகு சட்ட வரைவை அல்லது திருத்தத்தை கொண்டு வரு வோம். அதற்கு முன்னதாக அவசரப்பட்டு எந்த தீர்மானத்திற்கும் வந்து விடக்கூடாது என்று அவர் சொன்னார்.நேற்று முன்தினம் இரவு இங்கு ஷரியா சட்டம் அல்லது சட்டம் 355 மீதான உத்தேச சட்டத்திருத்தம் தொடர்பான பொது விவாதத்தில் கலந்து கொண்டு பேசுகையில் அம்பிகா மேற்கண்டவாறு கூறினார். அந்த உத்தேச சட்டத்திருத்தத்தை ஆதரித்து வழக்கறிஞர்கள் லுக்மான் ஷேரிப் அலியாஸ் மற்றும் அயிடில் காலிட் பேசினர். உத்தேசத் திருத்தங்களானது ஹுடுட் சட்டத்தன்மையிலான துணை சட்டங்கள் அல்ல. மாறாக அவை நடப்பு சட்டத்தில் உள்ள தண்டனையின் வர வேப்பை அதிகப்படுத்தக்கூடிய திருத்தங்கள்தான் என்று லுக்மான் விளக்கினார். மேலும் நாடு சுதந்திரம் பெற்றது முதல் ஹுடுட் தன்மையிலான சட்ட முறைகள் மலேசிய முஸ்லிம்களுக்கு மட்டுமே பொருந்தக்கூடியதாக இருந்து வந்துள்ளது. தற்போது உத்தேசிக்கப்பட்ட திருத்தங்கள்கூட தண்டனையை அதிகரிக்கச் செய்யும் சட்டத்திருத்தம் மட்டுமே என்று லுக்மான் விளக்கினார். எனினும் இந்த உத்தேசத் திருத்தங்கள் மக்களுக்கு விளக்கப்பட வேண்டும் என்று அம்பிகா கேட்டுக்கொண்டார். காரணம் பரிந்துரைக்கப்பட்டுள்ள உத்தேசத் தண்டனை முறையானது தற்போதைய தண்டனை முறையை காட்டிலும் பத்து முதல் 30 மடங்கு கூடுதலாக உள்ளது என்றார் அம்பிகா. தற்போது ஷரியா நீதிமன்றதில் விதிக்கப்படும் கூடிய பட்சத் தண்டனை மூன்று ஆண்டு சிறையாகும். 5 ஆயிரம் வெள்ளி அபராதம் மற்றும் 6 பிரம்படித் தண்டனையாகும். ஆனால், உத்தேச சட்டத்திருத்தமானது சிறைத் தண்டனையை 30 ஆண்டு காலமாக அதிகரிக்கிறது. அபராதத் தொகையை ஒரு லட்சம் வெள்ளியாகவும் உயர்த்தியுள்ளது. பிரம்படித் தண்டனையை நூறு ஆக உயர்த்தியிருக்கிறது.


முதல்வரை ஓடவிட்ட மக்கள்... கட்டுப்படுத்த முடியாமல் காவல்துறை திணறல்.

மூளைக்காய்ச்சல் காரணமாக 104 குழந்தைகள் உட்பட மேலும் நூற்றுக்கணக்கானவர்கள் உயிரிழந்த சம்பவம் பிஹாரில் சோகத்தை ஏற்படுத்திய நிலையில், பாதிக்கப்பட்ட குழந்தைகளை பார்க்க மருத்துவமனைக்கு வந்த அம்மாநில முதல்வரை மக்கள் முற்றுகையிட்டதால் பரபரப்பு ஏற்பட்டது.

பீகாரின் முசாபர்நகர் மாவட்டத்தில் கடந்த ஒரு வாரமாக நூற்றுக்கணக்கான குழந்தைகள் திடீர் உடல்நல கோளாறு காரணமாக பாதிக்கப்பட்டனர். இத னையடுத்து சோதனையில் அவர்களுக்கு மூளைக்காய்ச்சல் இருப்பது கண்டறியப்பட்டது. இந்த பாதிப்பால் இதுவரை 104 குழந்தைகள் உயிரி ழந்துள்ளனர்.
இந்நிலையில் குழந்தைகளின் மருத்துவ செலவுகளை அரசே ஏற்கும் என்றும், பலியான குழந்தைகளின் குடும்பத்தாருக்கு ரூ.4 லட்சம் இழப்பீடு வழங்கப்படும் என்று பீகார் முதல்வர் நிதிஷ் குமார் தெரிவித்திருந்தார்.
இந்த சூழலில் இன்று முசாபர்நகர் மருத்துவமனைக்கு குழந்தைகளை பார்வையிட வந்த நிதிஷ் குமாரை பொதுமக்கள் முற்றுகையிட்டு கருப்பு கோடி காட்டினர். குழந்தைகளைப் பறிகொடுத்த பெற்றோர் ஆத்திரமடைந்து மருத்துவமனை முன் கோஷமிட்டு எதிர்ப்பு தெரிவித்தனர். நிதிஷ் குமார் திரும்பிப் போ  என்று ஆவேசமாக கோஷமிட்டனர். குழந்தைகளை இழந்த பெற்றோர் சிலர் கண்ணீர் விட்டபடியே கோஷமிட்டனர்.
இதனால், முதல்வர் நிதிஷ் குமார், மருத்துவமனையில் சிகிச்சை பெற்றுவந்த குழந்தைகளைச் சந்திக்காமல் திரும்பிச் சென்றார். காவலர்களால் கூட்டத்தை கட்டுப்படுத்த முடியாததால் அந்த இடத்திலிருந்து நிதிஷ் குமார் புறப்பட்டு சென்றார். இதனால் அங்கு சிறிது நேரம் பரபரப்பு நிலவியது.
மருத்துவமனையின் முன் திரண்டிருந்த மக்கள், கடந்த சில நாட்களுக்கு முன்பே முதல்வர் நிதிஷ் குமார் இங்கு வந்து, தகுந்த நடவடிக்கைகளை எடுத்தி ருந்தால் ஏராளமான குழந்தைகள் உயிர் பிழைத்திருக்கும். மக்களும் அவர் மீது நல்ல மரியாதையை வைத்திருப்பார்கள். ஆனால், 100 குழந்தைகள் இறந்த பின் இன்று வந்துள்ளார் என கண்ணீருடன் தெரிவித்தனர்.


கேமரன் மலை தொகுதி ஒதுக்கீட்டு விவகாரத்தில் எந்தவொரு  தலைவரும் மிரட்டல் விடாதீர்

பாகான் டத்தோ,

கேமரன்மலை நாடாளுமன்றத் தொகுதி ஒதுக்கீட்டு விவகாரத்தில் தேசிய முன்னணியை சேர்ந்த எந்தவொரு தலைவரும் மிரட்டும் தன்மையிலரான அறிக்கை வெளியிட வேண்டாம் என்று துணைப்பிரதமர் டத்தோஸ்ரீ டாக்டர் ஜாஹிட் ஹமிடி நேற்று எச்சரித்தார். இது போன்ற மிரட்டும் தன்மையிலான அறிக்கையை ஒரு போதும் ஏற்றுக்கொள்ள முடியாது. வரவேற்கவும் முடியாது. காரணம், இது கட்சியின் நல்லிணக்கத்திற்கு குந்தகத்தை ஏற்படுத்தி விடும் என்று அவர் நினைவுறுத்தினார்.தேசிய  முன்னணி  பங்காளி கட்சிகளைச் சேர்ந்த தலைவர் எவரேனும் மறைமுக மிரட்டல் அறிக்கை வெளியி டுவது உகந்ததல்ல என்று டத்தோ ஸ்ரீ டாக்டர் அகமட் ஜாஹிட் ஹிமிடி  அறிவுறுத்தினார்.

Read More: Malaysia Nanban Tamil Daily on 20.4.2018


மலேசிய நண்பனின் ஆதரவுடன் தமிழன் விருதுகள் 2018

(பி.வி. சசி - கே.வி.சுதன்)

அடுத்த ஆண்டு பிப்ரவரி மாதம் மலாயா பல்கலைக் கழகத்தில் நடைபெறவிருக்கும் மலேசிய தமிழர்களின் சாதனைகளை எடுத்துரைக்கும் ‘தமிழன் விருதுகள் 2018’ நிகழ்ச்சியின் இசைக் காணொளி   டி.எஸ்.ஆர். திரையரங்கில் அதிகாரப்பூர்வமாக வெளியீடு கண்டது. மலேசிய நண்பன்  நிர்வாக இயக்குனர் டத்தோ ஷாபி ஜமான், சிலாங்கூர் ஆட்சிக்குழு உறுப்பினர் வீ.கணபதிராவ் , செந்தூல் மாவட்ட போலீஸ் தலைவர் ஏ.சி.பி. முனுசாமி, பிளேக் ஹோர்ஸ் நிறுவன உரிமையாளர் டேவிட்,  ஸ்ரீமூடா தங்கும் விடுதி உரிமையாளர் தில்லை ஆகியோர் இந்த இசைக் காணொளியை வெள்ளிக்கி ழமையன்று வெளியீடு செய்தனர்.

மலேசிய தமிழர்கள் குண்டர் கும்பல் கலாச்சாரங்களின் பிரதிபலிப்பாக வாழ்கிறார்கள் என்பது போன்று ஒரு சில தமிழ்த் திரைப்படங்களில் காட்டப்படும் தவறான கண்ணோட்டத்தை முறியடிக்கும் வகையில்  இங்கு வாழும் தமிழர்களின் வாழ்வியல் சமூக மேம்பாடுகளில் நிறைவாக சேவையாற்றியவர்க ளையும் பல துறைகளில்  சாதனைகள் புரிந்தவர்களையும் அங்கீகரிக்கும் வகையில் இந்த தமிழன் விருதுகள் ஏற்பாடு செய்யப்பட்டுள்ளதாக அதன் ஏற்பாட்டாளர்கள் தெரிவித்தனர்.

மலேசிய தமிழர்கள் இங்கு மிகவும் சிறந்த நிலையில் பல்வேறு துறைகளில் உயர்வு கண்டுள்ளனர் என்பதை எடுத்துக்கூறும் வகையில் சுமார் 30 க்கும் மேற்பட்ட, குறிப்பாக கலைத்துறை, விளையாட்டுத்துறை, எழுத்துத்துறை, சிலம்பம், தொழில்துறை, வர்த்தகம் உட்பட்ட பல்வேறு துறைகளைச் சார்ந்த வர்களின் சேவைகள், சாதனைகளுக்கு இந்த தமிழன் விருதுகள் மக்களால் தேர்வு செய்யப்படுபவர்களுக்கு  வழங்கப்படவிருப்பதாக ஏற்பாட்டுக்குழுவின் தலைவர் உமா காந்தன் கிருஷ்ணன் கூறினார்.

இசைக் காணொளி தயாரிப்பில் அதன் பிரதான பாடலை கனகராஜா, உமா காந்தன், ஜேக் நோ எண்ட்ரி, யோக சித்தன் ஆகியோர் கவிதை வரிகளை எழுதி யுள்ள நிலையில் அவர்களோடு இணைந்து கவிமாறன், கார்த்திகா ஆகியோரும் பாடியுள்ளனர்.மலேசிய நண்பன் ஆதரவுடன் நடைபெறவுள்ள இவ்விருது நிகழ்ச்சியின் இசைக் காணொளி வெளியீட்டில் டத்தோ ஷாபி ஜமான் அதன் முதல் இசைவட்டை வெ.5,000 கொடுத்து  வாங்கி ஆதரவு வழங்கினார் என்பதும் குறிப்பிடத்தக்கது.

இன்னும் பல இயக்கங்கள் பெருமனதோடு முன்வந்து இவ்விருது நிகழ்ச்சிக்கு ஆதரவு தெரிவித்து வருகின்றனர். மேல் விவரங்களுக்கு 010- 2442509 என்ற எண்ணில் கனகராஜாவுடன் தொடர்பு கொள்ளலாம்.


3 முன் நாள் விடுதலைப் புலிகள் உறுப்பினர் மீது வழக்கு போடப்பட்டது..

26 படையினர் கொலை.. 3 முன்னாள் புலி உறுப்பினர்களின் வழக்கு பதிவு வவுனியாவில் முன்னாள் விடுதலைப்புலி உறுப்பினர்கள் 3 பேரின் வழக்கு விசாரணை அனுராதபுரம் மேல் நீதிமன்றத்தில் இருந்து வவுனியா மேல் நீதிமன்றத்திற்கு மாற்றப்பட்டுள்ளது.

2009ம் ஆண்டு 18 கடற்படை வீரர்கள் மற்றும் 8 இராணுவ வீரர்கள் வவுனியாவில் வைத்து சுட்டுக் கொலை செய்யப்பட்ட சம்பவம் தொடர்பில் முன்னாள் விடுதலைப்புலி உறுப்பினர்கள் 3 பேருக்கு எதிராக வழக்கு தாக்கல் செய்யப்பட்டது. இந்த வழக்கு விசாரணை வவுனியாமேல் நீதிமன்றில் எடுத்து க்கொள்ளப்பட்ட நிலையில் சட்டமா அதிபரின் கோரிக்கைக்கு அமைய அனுராதபுரம் மேல் நீதிமன்றிற்கு மாற்றப்பட்டிருந்தது.

இந்நிலையில், இந்த தீர்மானத்திற்கு எதிராக, குற்றம்சாட்டப்பட்டுள்ள விடுதலைப்புலி உறுப்பினர்கள் மூவரும் மேன்முறையீட்டு நீதிமன்றில் மனு தாக்கல் செய்திருந்தனர். அதன் தீர்ப்பிற்கு அமையவே வவுனியா மேல் நீதிமன்றத்திற்கு குறித்த வழக்கு மாற்றப்பட்டுள்ளமை குறிப்பிடத்தக்கது.


402 பள்ளிகளில் கட்டொழுங்கு பிரச்சினை

நாடு முழுவதும் மொத்தம் 402 ஆரம்ப, இடைநிலைப் பள்ளிகளில் கட்டொழுங்கு பிரச்சினை நிலவுவது கண்டுபிடிக்கப்பட்டுள்ளது. இவை கண்காணிக்கப் பட வேண்டிய முக்கியமான பள்ளிக்கூடங்களாக அடையாளம் காணப்பட்டுள்ளன என்று கல்வி தலைமை இயக்குநர் டான்ஸ்ரீ டாக்டர் காயர் முகமட் யூசுப் கூறினார். மாணவர்களிடையே கட்டொழுங்கு பிரச்சினைகளும் தவறான நடத்தைகளும் அப்பள்ளிக்கூடங்களில் அதிகமாக நிகழ்வது கண்டுபிடிக்கப்பட்டிருப்பதாக அவர் சொன்னார். எனினும், பாதிக்கப்பட்ட பள்ளிக்கூடங்களின் எண்ணிக்கை அதிகமாக இருந்தாலும், நிலைமை கட்டுப்பாட்டில் இருப்பதாக அவர் சொன்னார். மொத்தத்தில் கடுமையான ஒழுங்கீனப் பிரச்சினையை எதிர்நோக்கியிருக்கும் மாணவர்களின் எண்ணிக்கை குறைவுதான். ஒவ்வொரு பள்ளியிலும் அம் மாதிரி 10 முதல் 15 மாணவர்கள் இருக்கின்றனர். அவர்கள் ஆலோசனைக்காக அனுப்பப்படுவர். இந்த எண்ணிக்கையில் முதலிடம் வகிப்பது சிலாங்கூர் மாநிலம் என்பது அம்பலமாகியுள்ளது. இங்கு மொத்தம் 76 பள்ளிக்கூடங்கள் அடையாளம் காணப்பட்டுள்ளன. இதை தொடர்ந்து ஜொகூர் (63), நெகிரி செம்பிலான் (40), பகாங் (37), பினாங்கு (37) என பள்ளிகூடங்கள் பட்டியலிடப்பட்டுள்ளன. மாணவர்கள் சம்பந்தப்பட்ட இந்த விவகாரத்தில் பள்ளிக்கூட நிர்வாகம் போதிய ஒத்துழைப்பை வழங்கி வந்தால் பிரச்சினைகளுக்கு தீர்வு காண முடியும் என்று காயர் வலியுறுத்தினார்.


கொள்ளையர்களை போற்றுவதிலிருந்து மக்களைத் தடுத்து நிறுத்த வேண்டும். -டத்தோஸ்ரீ அன்வார்

சிரம்பான்,

போஸ்கூ இயக்கம் தீவிரமடைவது போன்று தோன்றும் நிலையில் நாட்டின் ‘கொள்ளையர்களை’ மட்டுமீறிய அன்புடன் போற்றுவதில் இருந்து பொதுமக்களை தடுத்து நிறுத்துவதில் அரசாங்கம் முக்கிய பங்காற்ற வேண்டும் என்று அடுத்த பிரதம ராகப் பொறுப்பேற்க விருக்கும் டத்தோஸ்ரீ அன்வார் இப்ராஹிம் அறிவுறுத்தினார்.

Read More: Malaysia Nanban Tamil Daily on 6.4.2019


தமிழகத்தில் போராட்டம் எதிரொலி! பிரதமர் மோடியுடன் ஆளுநர் பன்வாரிலால் சந்திப்பு

பிரதமர் மோடியை தமிழக ஆளுநர் பன்வாரிலால் புரோஹித் சந்தித்துப் பேசியுள்ளார். தொடர்ந்து, மத்திய உள்துறை அமைச்சரை அவர் சந்திக்க உள்ளார்.

காவிரி மேலாண்மை வாரியம் அமைப்பதற்கு உச்ச நீதிமன்றம் வழங்கிய ஆறு வார கால கெடுவுக்குள் மத்திய அரசு அமைக்கவில்லை. அதைக் கண்டித்து, தமிழகம் முழுவதும் அனைத்துக் கட்சிகளும் தொடர் போராட்டங்களில் ஈடுபட்டுவருகின்றன. கடையடைப்பு, உண்ணாவிரதம், ரயில் மறியல் எனப் பல்வேறு போராட்டங்கள் மாநிலம் முழுவதும் நடந்துவருகின்றன. இதேபோல, ஸ்டெர்லைட்டுக்கு எதிராகவும், நியூட்டிரினோவுக்கு எதிராகவும், ஓ.என்.ஜி.சி-க்கு எதிராகவும் போராட்டங்கள் நடைபெறுகின்றன.

இதனால், தமிழகம் முழுவதும் பதற்றமான சூழல் நிலவிவருகிறது. இதற்கிடையே, இரண்டு தினங்களுக்கு முன்னர் போராட்ட நிலைமை குறித்து, தலைமைச் செயலாளர் கிரிஜா வைத்தியநாதனுடன், ஆளுநர் பன்வாரிலால் புரோஹித் ஆலோசனை நடத்தினார். இந்த நிலையில், பிரதமர் மோடியை ஆளுநர்  பன்வாரிலால் புரோஹித் சந்தித்துப் பேசியுள்ளார். நாடாளுமன்றக் கட்டடத்தில் உள்ள அலுவலகத்தில் பிரதமரைச் சந்திக்கும் அவர், காவிரிக்காக தமிழகத்தில் நடந்துவரும் போராட்ட நிலைகுறித்துப் பேசிவருகிறார். அடுத்து அவர், மத்திய உள்துறை அமைச்சர் ராஜ்நாத் சிங்கை சந்தித்துப் பேச உள்ளார். அப்போது, மத்திய அரசிடம் அறிக்கை தாக்கல்செய்வார் என்று தெரிகிறது.


பேருந்து மீது லோரி மோதியதில் 18 பேர்  பலி

லிமா,

பெரு நாட்டில் பயணிகள் பேருந்து மீது லோரி மோதிய விபத்தில் 18 பேர் உயிரிழந்தது சோகத்தை ஏற்படுத்தியது. பெரு நாட்டில் புனோ பகுதியில் டிடி காகா ஏரி அருகே உள்ள தேசிய நெடுஞ்சாலையில் பயணிகள் பேருந்து ஒன்று சென்று கொண்டிருந்தது. அப்போது அந்த பகுதியில் வந்த லோரி அப்பேருந்து மீது வேகமாக மோதியது.

இந்த விபத்தில் சம்பவ இடத்திலேயே 18 பேர்  உயிரிழந்தனர். இதில் ஒரு குழந்தையுடன் 12 பெண்களும் அடங்குவர். மேலும் 39 பேர் படுகாயங்களுடன் மருத்துவமனையில் சிகிச்சைக்காக அனுமதிக்கப்பட்டுள்ளனர். தகவலறிந்து சம்பவ இடத்துக்கு விரைந்து சென்ற போலீசார் போக்குவரத்தை சரிசெய்தனர். விபத்து தொடர்பாக விசாரணைக்கு உத்தரவிட்டனர். பயணிகள் பேருந்து மீது லோரி மோதிய விபத்தில் 18 பேர் பலியானது அப்பகுதியில் சோகத்தை ஏற்படுத்தியுள்ளது.


அமெரிக்காவின் தாக்குதல் சர்வதேச சட்டங்களை மீறிய செயல்: கடும் விளைவுகளை சந்திக்க நேரிடும்: ரஷ்யா எச்சரிக்கை

மாஸ்கோ,

சிரியாவில் அதிபர் பஷார் அல் அசாத் தலைமையிலான ஆட்சி நடக்கிறது. இங்கு அதிபர் பஷார் அல் அசாத்துக்கு எதிராக கிளர்ச்சியாளர்கள் ஐஎஸ் தீவிரவாதிகள் ஆதரவுடன் போரிட்டு வருகின்றனர். இந்த மூன்று தரப்பினருக்கும் இடையிலான சண்டையில் ஆயிரக்கணக்கான அப்பாவி மக்கள் நாள்தோறும் கொல்லப்படுகின்றனர். சிரியா அரசுக்கு ரஷ்யா ஆதரவு அளித்து வருகிறது.

இந்நிலையில், கிளர்ச்சியாளர்கள் வசம் இருந்த கிழக்கு கட்டா பகுதியில் இருந்த டூமா நகரை சிரியா அரசுப் படைகள் கடந்த வாரம் மீண்டும் கைப்பற்றின. இந்த கைப்பற்றலின்போது, கடந்த 7-ம் தேதி சந்தேகத்திடமான வகையில் ரசாயன குண்டுகளை வீசி சிரிய ராணுவம் தாக்குதல் நடத்தியது. இதில் குழந்தைகள் உள்ளிட்ட 200-க்கும் மேற்பட்டோர் உயிரிழந்தனர்.

இதையடுத்து, சிரியாவுக்கு ஆதரவாக இருக்கும் ரஷ்யா ரசாயான ஆயுதத் தாக்குதலை தடுக்கவில்லை, ஆதரவாக இருக்கிறது என்று அமெரிக்க அதிபர் டிரம்ப் குற்றம் சாட்டினார். சிரியாவில் உள்ள ரசாயான ஆயுதங்களை அழிக்க அமெரிக்கா தாக்குதல் நடத்தும் என்று அறிவித்திருந்தார்.

இதையடுத்து, சிரியாவில் அதிபர் பஷார் அல் அசாத்துக்கு எதிராகவும், அவரின் அரசு வைத்திருக்கும் ரசாயன ஆயுதங்களை அழிக்கும் வகையில் அமெரிக்கா, பிரான்ஸ், இங்கிலாந்து ஆகிய நாட்டு ராணுவம் நேற்று இரவு முதல் வான்வழித் தாக்குதலைத் தொடங்கியுள்ளன. இதனால் சிரியாவில் போர் மேகம் சூழ்ந்துள்ளது. சிரியா மீது நடத்தும் இந்தத் தாக்குதலில் ரஷ்யா, ஈரான் ஆகிய நாடுகள் தலையிடக்கூடாது. சிரியாவுக்கு ஆதரவாகவும் களமிறங்கக்கூடாது என்று டொனால்டு டிரம்ப் தெரிவித்தார். அமெரிக்காவுக்கு ஆதரவாக பிரான்சு, இங்கிலாந்து பிரதமர் தெரசாமே ஆகியோரும் அறிக்கை வெளியிட்டுள்ளனர்.

இந்த நிலையில், அமெரிக்காவின் தாக்குதல் சர்வதேச சட்டங்களை மீறிய செயல் என்று தெரிவித்துள்ள ரஷ்யா, கடும் விளைவுகளை சந்திக்க வேண்டி இருக்கும் என்று எச்சரிக்கை விடுத்துள்ளது.


மிஸ் வேர்ல்டு 2018 போட்டியில் மெக்சிகோ அழகி  வனிசா போன்ஸ் டி லியோன் பட்டம் வென்றார்

பெய்ஜிங்,

சீனாவில் நடைபெற்ற உலக அழகி போட்டியில் மெக்சிகோவைச் சேர்ந்த வனிசா போன்ஸ் டி லியோன் 2018ஆம் ஆண்டின் மிஸ் வேர்ல்டு பட்டத்தை வென்றுள்ளார்.

சீனாவின் சான்யா நகரில் 68ஆவது உலக அழகி போட்டி நடைபெற்றது. இதில் மிஸ் வேர்ல்டு 2018 போட்டி நடந்தது. இதில் மெக்சிகோவைச் சேர்ந்த வனிசா போன்ஸ் டி லியோன் 2018ஆம் ஆண்டின் மிஸ் வேர்ல்டு பட்டத்தை வென்றார். கடந்தாண்டு உலக அழகி பட்டத்தை வென்ற இந்தியாவைச் சேர்ந்த மனுஷி சில்லர் வனிசாவுக்கு உலக அழகி கிரீடத்தை சூட்டினார். கடந்த ஆண்டு நடைபெற்ற உலக அழகி போட்டியில் இந்தியாவைச் சேர்ந்த மனுஷி சில்லர் பட்டம் வென்றது குறிப்பிடத்தக்கது.


சிறுபள்ளிகள் இணைக்கப் பட்டால் பேராவில் பல தமிழ்ப்பள்ளிகள் மூடப்படும் அபாயம்

(எஸ்.எஸ்.பரதன்)

தஞ்சோங் மாலிம்,

மிகவும் குறை வான மாணவர்களைக் கொண்ட தமிழ்ப்பள்ளிகளை அருகிலுள்ள பள்ளிகளுடன் இணைக்க அரசாங்கம் நடவடிக்கைகளை மேற்கொண்டால் பேரா மாநிலத்தில் பல தமிழ்ப்பள்ளிகள் மூடப்படக் கூடிய அபாயம் இருப்பதாக திடுக்கிடும் தகவல்கள் வெளியாகியுள்ளன. நாடு தழுவிய நிலையில் தற்போது 525 தமிழ்ப் பள்ளிகள் இருக்கின்ற நிலையில் பேரா மாநிலத்தில் மட்டும் 134 பள்ளிகள் இருக்கின்றன.

Read More: Malaysia Nanban Tamil Daily on 12.10.2018


இத்தாலியில் மின்சார ரயில் ஓட்டும் இலங்கை பெண்! முதல் பெண்மணி என சாதனை

உலகின் வளர்ச்சியடைந்துள்ள நாடொன்றில், இலங்கை இளம் பெண் ஒருவர் மின்சார ரயில் ஓட்டுனராக பணியாற்றுவது தெரியவந்துள்ளது. இலங்கை யில் பெண்கள் ரயில் ஓட்டுநர்களாக செயற்படுவது பற்றி தகவல் இல்லை. எனினும் தேவிகா திலானி என்பவர் இத்தாலியில் அதி நவீன மின்சார ரயி லின் ஓட்டுனராக செயற்படுகின்றார். இலங்கையின் பூகொடை தரால பிரதேசத்தில் பிறந்த தேவிகா திலானி, மூன்றாம் வகுப்புவரை பூகொடை, தரால பகுதியில் உள்ள பாடசாலையில் கல்வி கற்றுள்ளார். அதன் பின்னர் அவரது பெற்றோர் இத்தாலியில் தொழிலுக்கு சென்றமையினால் அவருக்கு இலங்கையை விட்டு செல்ல நேரிட்டுள்ளது. இத் தாலியின் மெசினா, வெவியா கல்லூரியில் கல்வி கற்றவர், பொலனோ பல்கலைக்கழகத்தில் உயர் கல்வி கற்றுள்ளார். இலங்கை மீது அவர் அதிக விருப் பம் கொண்டுள்ளார். இந்த நிலையில் அவர் தனது தொழிலாக ரயில் ஒட்டு பணியை தெரிவு செய்துள்ளார். அதற்கமைய இத்தாலி ரயில் ஒன்றில் சேவை செய்யும் முதல் இலங்கை பெண்ணாக திலானி காணப்பட்டுள்ளார். மேலும் அவர் தனது ஆடையில் இலங்கை கொடி ஒன்றை எப்போதும் அணிந்திருப்பது முக்கிய விஷயமாக காணப்படுகின்றது.


அநாகரிக பள்ளி சீருடை: கேரளாவில் சர்ச்சை

கோட்டயம் கேரளாவில், அநாகரிக பள்ளி சீருடையை படம் எடுத்த போட்டோகிராபர் மீது, 'போக்சோ' எனப்படும் குழந்தைகளை பாலியல் குற்றங்களில் இருந்து தடுக்கும் சட்டத்தின் கீழ், பள்ளி நிர்வாகம் புகார் அளித்துள்ளது. கேரள மாநிலம், கோட்டயம் மாவட்டம், அருவிதுரா என்ற இடத்தில் ஒரு பள்ளி உள்ளது. இந்த பள்ளியில் படிக்கும் மாணவியரின் சீருடை அநாகரிகமாக உள்ளது எனக்கூறி, ஜாசாரிக் போகுனம் என்ற போட்டோகிராபர் ஒரு புகைப்படத்தை பேஸ்புக்கில் வெளியிட்டார். அந்த புகைப்படத்தை கோட்டயத்தில் உள்ள இராடுபெட்டா என்ற இடத்தை சேர்ந்த ஒரு நண்பர் அனுப்பி இருந்ததாகவும் போகுனம் தெரிவித்து இருந்தார். இதையடுத்து அந்த பள்ளி குறித்து கடும் விமர்சனங்கள் எழுந்தன. அப்பள்ளி மாணவியரும் அநாகரிகமாக உள்ள சீருடையை அணிய மறுத் தனர். இதையடுத்து அந்த புகைப்படத்தை எடுத்த போஸ் இயபென் என்பவர் மீது போலீஸ் நிலையத்தில் பள்ளி நிர்வாகம் புகார் அளித்தது. போக்சோ சட்டத்தின் கீழ், போலீசாரும் வழக்கு பதிவு செய்துள்ளனர். இது குறித்து பள்ளி முதல்வர் கூறுகையில், ''அந்த போட்டோ மார்பிங் செய்யப்பட்டுள்ளது. அதில் இருப் பது நாங்கள் அளித்த பள்ளி சீருடை அல்ல. சீருடை குறித்து மாணவியரின் பெற்றோர்கள் கூட இதுவரை புகார் அளித்தது இல்லை,'' என்றார். பெற்றோர் ஆசிரியர் சங்க தலைவர் சாபு சிரிக் கூறுகையில், ''பள்ளி சீருடை குறித்து எந்த புகாரும் இல்லை. எந்த பெற்றோரும் புகார் கூறவில்லைல. பள்ளி சீருடைகள் இடம் பெற்று இருக்கும் புத்தகத்தை அடிப்படையாக வைத்தே பள்ளி சீருடை உருவாக்கப்பட்டுள்ளது. ஆபாசம் என்பது பார்ப்பவர்களின் பிரச்னை,'' என்றார்.


நடிகர்களுக்கு ஆரத்தி வரவேற்பு. தமிழர்களுக்கு தலைகுனிவு

(எஸ்.எஸ்.பரதன்) தஞ்சோங்மாலிம்,

 நமது நாட்டில் நிகழ்ந்த நட்சத்திர விழாவுக்கு தமிழகத்திலிருந்து வருகை புரிந்த நடிகர் ரஜினிகாந்த், அவரின் மனைவி லதாவுக்கும் ஆரத்தி எடுத்து வரவேற்பு நல்கப்பட்டது  ஒரு இழிவான செயலாக கருதப்படுவதாக  கோலகுபுபாருவைச் சேர்ந்த மகேந்திரன் சுப்பையா தெரிவித்தார்.தென்னிந்திய நடிகர் சங்கம், தமிழ்நாட்டில் நடிகர்களுக்கான ஒரு மண்டபம் கட்டுவதற்காக மலேசிய தமிழர்களிடம் பணம் வசூலிக்க வந்திருக்கும் நடிகர்களுக்கு இத்தகைய வரவேற்பினை வழங்குவது முறைதானா என குணசேகரன் பெருமாள் வினவினார்.

மலேசிய வாழ் தமிழர்களின் நல்வாழ்வுக்கும் அனைத்து பிரச்சினைகளுக்கும் இந்த நடிகர்கள் தீர்வு கண்டுள்ளார்கள் எனும் தோற்றத்தில் அவர்களுக்கு அத்தகைய மரியாதை வழங்கப்பட்டதா என்றும் அவர்கள் கேள்வி எழுப்பினர். தமிழ்ச் சம்பிரதாயங்களையும் பண்புகளையும் மறந்து  அரசியல் தலைவர் ஒருவர் பெண்களுக்கு மாலைகள் அணிவித்து வரவேற்றது பலரை முகம் சுழிக்க வைத்துள்ளது என சுங்கையைச் சேர்ந்த பா.சங்கர் கூறினார். மலேசியத் தமிழர்களிடம் மற்ற நாட்டு தமிழர்கள் நிறைய கற்றுக் கொள்ள வேண்டும் என தமிழறிஞர்கள் பலர் பெருமைப் பட்டுக் கொண்டிருக்கும் வேளையில் இப்படி சிறுபிள்ளைத்தனமாக நடந்து கொண்டது வேதனையளிப்பதாக வாடகைக் கார் ஓட்டுநர் ச.சோமு கூறினார்.

Read More: Malaysia Nanban News Paper on 7.1.2018


போர்ட்டிக்சனில் மஇகா போட்டியிடாது.

(பார்த்திபன் நாகராஜன் / தி.க. காளிதாசன்)

கோலாலம்பூர்,

போர்ட்டிக்சன் நாடாளு மன்றத் தொகுதியில் மஇகா போட்டியிடாது என்று அதன் தேசியத் தலைவர் டான்ஸ்ரீ எஸ்.ஏ. விக்னேஸ் வரன் நேற்று அறிவித்தார். டத்தோஸ்ரீ அன்வாரை பிரதமராக்க வேண்டும் என்ற நோக்கில் போர்ட்டிக்சன் நாடாளுமன்ற உறுப்பினர் டத்தோ டேனியல் தனது பதவியில் இருந்து விலகினார்.இதனைத் தொடர்ந்து போர்ட்டிக்சன் நாடாளுமன்றத் தொகுதியில் இடைத்தேர்தல் நடைபெறவுள்ளது.

Read More: Malasyia Nanban Tamil Daily on 14.9.2018


ரஜினி மீது அவதூறு பரப்பும் சுப்பிரமணியன் சுவாமி மீது வழக்கு தொடரப்படும்: அர்ஜூன் சம்பத்

ரஜினி மீது அவதூறு பரப்பும் சுப்பிரமணியன் சுவாமி மீது அவதூறு வழக்கு தொடரப்படும் என்று இந்து மக்கள் கட்சியின் தலைவர் அர்ஜூன் சம்பத் கூறி யுள்ளார். இது தொடர்பாக இன்று அவர் தூத்துக்குடியில் செய்தியாளர்களிடம் கூறுகையில், ''அரசியல் தொடர்பாக ரஜினியை மீண்டும் சந்தித்துப் பேச உள்ளேன். அவர் அரசியலில் நிச்சயம் மாற்றங்களை நிகழ்த்துவார். ரஜினி மீது அவதூறு பரப்பும் சுப்பிரமணியன் சுவாமி மீது அவதூறு வழக்கு தொடரப் படும்'' என்றார். முன்னதாக, சுப்பிரமணியன் சுவாமி, ''ரஜினிகாந்த் படிப்பறிவு அற்றவர் என்றும் அரசியலுக்கு வர அவருக்கு தகுதி கிடையாது. ரஜினிகாந்த் அரசியலுக்கு வந்தால் பல பிரச்சினைகளை சந்திக்க நேரிடும்.அவர் அரசியலுக்கு வராமல் இருப்பதே நல்லது'' என்று கூறியிருந்தார்.இந்நிலையில், ரஜினி மீது அவதூறு பரப்பும் சுப்பிரமணியன் சுவாமி மீது அவதூறு வழக்கு தொடரப்படும் என்று இந்து மக்கள் கட்சியின் தலைவர் அர்ஜூன் சம்பத் கூறியுள்ளார். கடந்த ஜூன் 19-ம் தேதி ரஜினியை அர்ஜூன் சம்பத் நேரில் சந்தித்துப் பேசினார். அதற்குப் பிறகு செய்தியாளர்களிடம் பேசிய அர்ஜூன் சம்பத், ''நடிகர் ரஜினிகாந்த் தனிக்கட்சி ஆரம்பித்து அரசியலுக்கு வருவார் . அரசியலுக்கு வருவது குறித்து ஆலோசித்து வருகிறார். அதற்கான ஏற்பாடுகளை அவர் செய்து வருகிறார். ரஜினி அரசியலுக்கு வரவேண்டிய தருணம் இது'' என்று கூறியிருந்தார். இந்நிலையில் மீண்டும் ரஜினியை சந்திக்க உள்ளதாக அர்ஜூன் சம்பத் கூறி யுள்ளது கவனிக்கத்தக்கது.


இரண்டாவது கொலை முயற்சில்  உயிர் தப்பினார் துணை அதிபர்

காபுல்,

தலிபான்கள் நடத்திய கொலைவெறி தாக்குதலில் இருந்து ஆப்கானிஸ்தான் துணை அதிபர் அப்துல் ரஷித் தோஸ்ட்டும் அதிர்ஷ்டவசமாக உயிர் தப்பினார். ஆப்கானிஸ்தானில் 2000ஆம் ஆண்டு துவக்கத்தில் தலிபான்கள் பயங்கரவாதிகள் ஆதிக்கம் மேலோங்கி இருந்த காலகட்டத்தில் அவர்களின் கொட்டத்தை அடக்கி பலரை சிறைபிடித்ததில் முக்கிய பங்காற்றியவர் முன்னாள் ராணுவ தளபதி அப்துல் ரஷித் டோஸ்ட்டும்.

சுமார் 2 ஆயிரம் தலிபான்களை கொன்றதாக இவர் மீது குற்றச்சாட்டு உள்ளது. ஆனால், ரஷித் டோஸ்ட்டும் இதை மறுத்து வருகிறார்.கடந்த 2014ஆம் ஆண்டு ஆப்கானிஸ்தான் அதிபர் தேர்தலுடன் முதன்முறையாக துணை அதிபர் பதவிக்கும் தேர்தல் நடைபெற்றது. இதில் வெற்றிபெற்ற டோஸ்ட்டும் ஆப்கானிஸ்தான் நாட்டின் முதல் துணை அதிபராக பதவியேற்றார்.

சில ஆண்டுகள் துருக்கி நாட்டில் வாழ்ந்துவந்த அப்துல் ரஷித் டோஸ்ட்டும் கடந்த ஆண்டு ஜூலை மாதம் காபுல் நகர விமான நிலையத்தின் அருகே இவரை கொல்ல நடந்த தற்கொலைப்படை தாக்குதலில் அதிர்ஷ்டவசமாக உயிர் தப்பினார்.

இந்நிலையில், ஜாவ்ஸான் மாகாணத்தில் வாக்கு சேகரிப்பு பணியில் ஈடுபட்டிருந்த துணை அதிபர் டோஸ்ட்டும் வந்த வாகனத்தின் மீது நேற்று தலிபான் பயங்கரவாதிகள் அதிரடியாக தாக்குதல் நடத்தினர். இந்த தாக்குதலில் அவர் உயிர் தப்பியதாகவும் பாதுகாவலர் ஒருவர் உயிரிழந்ததாகவும் ஆப்கானி ஸ்தான் ஊடகங்கள் செய்தி வெளியிட்டுள்ளன.


ஜெ.வுக்கு தளபதியாக இருந்தேன்.. எதிரிகள் அஞ்சுகிறார்கள்..

ஜெயலலிதாவுக்கு தளபதியாக இருந்தவர் என மற்றவர்கள் தன்னைக்கண்டு அஞ்சுவதாக சசிகலா தெரிவித் துள்ளார். தன்னை எவராலும் அசைக்க முடியாது என்றும் சசிகலா கூறியுள்ளார். கூவத்தூரில் அடைத்து வைக்கப்பட்டுள்ள அதிமுக எம்எல்ஏக்களை சசிகலா நேற்று இரண்டாவது நாளாக சந்தித்தார். அப்போது அவர்களிடம் சசிகலா பேசினார்.கட்சியை அழிக்க நினைத்தவர்கள் அதிமுக பொதுச் செயலாளராக தான் பதவியேற்றப் பிறகு தன்னைப் பற்றி விசாரித்ததாக சசிகலா தெரிவித்தார். தான் எப்படி, தன்னுடைய குணாதசியங்கள் என்ன, தான் எதற்கு படிவேன் என்பது குறித்தெல்லாம் விசாரித்தாக கூறினார். விசாரித்தவர்களிடம் ஜெயலலிதாவுக்கு பின்னிருந்து தான் தளபதியாக செயல்பட்டதை அறிந்துள்ளனர். கட்சி கஷ்டத்தை சந்தித்தபோதெல்லாம் ஜெயலலிதாவுக்கு தோள் கொடுத்து தூக்கியவர் சசிகலா என தெரிந்து விசாரித்தவர்கள் நாம் தான் ஜாக்கிரதையாக இருக்க வேண்டும் என அஞ்சி ஓடுவதாக சசிகலா தெரிவித்தார். தன்னை எவராலும் அசைக்க முடியாது என்று கூறிய அவர், தான் எந்த வலையிலும் சிக்க மாட்டேன் என்றும் கூறியுள்ளார். ஜெயலலிதாவுக்கு தளபதியாக இருந்தவர் என மற்றவர்கள் தன்னைக்கண்டு அஞ்சுவதாக சசிகலா தெரிவித் துள்ளார். தன்னை எவராலும் அசைக்க முடியாது என்றும் சசிகலா கூறியுள்ளார்.


"மக்கள் ஆசி இருந்தால் மீண்டும் முதலமைச்சராவேன்"- சித்தராமைய்யா

கர்நாடகா, ஹசன் பகுதியில் நடந்த நிகழ்ச்சி ஒன்றில் கலந்துகொண்டு பேசிய முன்னாள் முதல்வர் சித்தராமைய்யா, தான் மீண்டும் முதலமைச்சராவதை எதிர்க்கட்சிகள் ஒன்றிணைந்து  தடுப்பதாக கூறியுள்ளார்.

முடிந்த தேர்தலில் காங்கிரஸ் கட்சி பல இடங்களில் வெற்றிபெற்றும் முதலமைச்சர் ஆகாமல் போனது துரதிர்ஷ்ட வசம் என்று கூறியவர், பின் மக்களின் ஆசி இருந்தால் தான் மீண்டும் முதலமைச்சராவேன் என்று சித்தராமைய்யா தெரிவித்துள்ளார்.

கர்நாடகாவில் மதசார்பற்ற ஜனதா தளம் கட்சி மற்றும் காங்கிரஸ் கூட்டணியில் ஆட்சி அமைந்திருக்கிறது. குமாரசாமி முதலமைச்சராக பதவி ஏற்றி ருக்கிறார். என்னதான் கூட்டணியில் இந்த இரு கட்சியும் இருந்தாலும், பல மனஸ்தாபத்தில் இருப்பதாக சொல்லப்பட்டது. அதேபோல, தற்போது சித்த ராமைய்யா இவ்வாறு பேசியிருப்பது அனைவரையும் மீண்டும் சந்தேகிக்க வைக்கிறது.


சிந்தனையாளர்களின் முத்துக்கள்

நமது பூமியை சுத்தமாகவும், பசுமையாகவும், நீடித்த வளர்ச்சி மீது கவனம் செலுத்தும் வகையிலும் உறுதி எடுத்துக்கொள்ள, 'பூமி தினம்' சரியான தருணம். பூமியை தாயாகவும், நம்மையெல்லாம் அதன் குழந்தைகளாகவும் நம்பும் கலாசாரம் இந்தியாவினுடையது. பருவநிலை மாற்றத்தின் சவால்களை சந்திப்பதில் இந்தியாவால் உலகிற்கே வழிகாட்ட முடியும்.
நரேந்திர மோடி,
இந்திய பிரதமர்.


தைப்பிங், கம்போங்  டியாவில்  வரலாறு கானாத வெள்ளம்!

தைப்பிங்கிலிருந்து பாகான் செராய் செல்லும் பழைய சாலையில் இருக்கும் கம்போங் டியோ, எம்சிங் தோட்டப் பகுதியில் வரலாறு காணாத புயல் வெள்ளம் இருப்பதைக் கண்டு அங்கு குடியிருக்கும் மக்கள் அதிர்ச்சியடையச் செய்துள்ளது. பிரதான சாலைகளில் கடுமையான போக்குவரத்து நெரிசல் ஏற்பட்டது. ஒரு சில வீடுகளில் வெள்ளத்தால் பலத்த சேதமுற்றுள்ளன. அப்பகுதியின் ம.இ.கா.வின் தலைவர்கள் ஐபிஎப் ஜெயராமன், தாமோதரன், இம்மாதிரியான வெள்ளத்தை எதிர் கொள்ள பொது மக்கள் மிகவும் விழிப்புடன் இருக்க வேண்டும் என்று ஐபிஎப் தலைவர்கள் கேட்டுக் கொண்டனர். கம்போங் சுங்கை டியோ ஆற்றோரப்பகுதியில் குடியிருக்கும் பொது மக்கள் இது மழைக்காலம் என்பதால் வெள்ளப் பேரிடரை எதிர் கொள்ளத் தயாராக இருக்கும் படி பொது மக்களை ஜெயராம், தாமோதரன் நீர்ப்பாசன இலாகாவை கேட்டுக் கொண்டுள்ளார்கள்.


இந்திய முஸ்லீம் வணிகர்களை ஏளனம் செய்யும் அமைச்சர் தெங்கு அட்னானி  பொறுப்பற்ற பேச்சு!

இந்திய முஸ்லிம் வணிகர்களுக்கென இந்நாட்டில் தனி வரலாறு உள்ளது. அது மட்டுமல்ல, நாட்டின் பொருளாதார வளர்ச்சிக்கு அவர்கள் மிகப்பெரிய பங் கினை ஆற்றி வருகின்றனர் என்பது மறுக்க முடியாத உண்மை. அப்படியிருக்க, நாட்டின் மூத்த அமைச்சரான தெங்கு அட்னான் இந்நாட்டு இந்திய முஸ் லிம் வணிகர்களை ஏளனப்படுத்தி பேசியிருப்பது வன்மையாகக் கண்டிக்கத்தக்கது என மலேசிய இந்திய முஸ்லிம் வர்த்தக சங்கத்தின் தலைவர் டத்தோ ஹாஜி ஜமாருல் கான் நேற்று கூறினார். அதிலும், இந்திய முஸ்லிம்களை பிரதிநிதிக்கும் மலேசிய இந்திய முஸ்லிம் காங்கிரஸான கிம்மா ஆண்டுக் கூட்டத்தில் அவர் அவ்வாறு பேசியதைக் கேட்டு கைக்கொட்டி சிரித்த கிம்மா உறுப்பினர்களின் செயல் அதை விட கேவலமானது என்று அவர் கண்டனக் குரல் எழுப்பினார். இந்திய முஸ்லிம் உணவக உரிமையாளர்களான மாமாக் உணவகத்தினர் தாங்கள் விற்பனை செய்யும் ரொட்டி சானாய் மற்றும் தே தாரேக்கிற்கு அதிகமான விலையை நிர் ணயிப்பதாக கூட்டரசுப் பிரதேச அமைச்சர் டத்தோஸ்ரீ தெங்கு அட்னான் மன்சோர் அக்கூட்டத்தில் பேசியிருக்கிறார். மேலும், எதிர்க்கட்சியுடன் இந்திய முஸ்லிம் வணிகர்களை ஒப்பிட்டு பேசியிருக்கிறார். இது ஹராம் என்றும் எங்களின் பகுத்தறிவு பற்றியும் தெங்கு அட் னான் குத்தலாக பேசியிருக்கிறார். அவர் ஒரு மூத்த அமைச்சர், அம்னோவின் பொதுச் செயலாளர். இத்தனை முக்கியமான பொறுப்புகளில் இருக்கும் அவர் இப்படி பொறுப்பற்றவராக பேசியிருப்பது முறையா என்று ஜமாருல் கான் கேள்வி எழுப்பினார். அனைத்து சமூகமும் ஒன்று. இந்த நாட்டில் நாம் அனைவரும் ஒருவரையொருவர் அனுசரித்து நடந்து கொள்ள வேண்டும். இதுதான் நமது பண்பு என்று பிரதமர் டத்தோஸ்ரீ நஜீப் துன் ரசாக் வலியுறுத்தி வருகிறார். அவரின் தலைமைத்துவத்தின் கீழ் தெங்கு அட்னான் இந்திய முஸ்லிம் வணிகர்களை இழிவுபடுத்தும் வகையில் பொது மேடையில் பேசியிருப்பது எங்கள் ஒவ்வொருவரின் உணர்வையும் கீறிப்பார்க்கும் வகையில் உள்ளது. ஒரு கிளாஸ் தே தாரேக்கு 50 காசு கூடுதலாகவும், ரொட்டி சானாய்க்கு கூடுதல் விலையையும் நாங்கள் வசூலிப்பதாகக் கூறும் அட்னான், இதே ஆடம்பர உணவகத்திலும் அல்லது ஓட்டல்களிலும் தே தாரேக் உடன் ரொட்டி சானாய் சாப்பிடும்போது அந்த விலை பற்றி ஏதேனும் குறை கூறுகிறாரா அல்லது கூற முடியுமா? தெங்கு அட்னான் பேசும் முன் யோசிக்க வேண்டும். இந்நாட்டு இந்திய முஸ்லிம் வணிகர்களின் மனதை புண்படுத்தும் வகையில் அவர் பேசியிருப்பது தவறு என்று ஜமாருல் கான் சுட்டிக்காட்டினார்.


பணியாளர்கள் எதிர்கொள்ளும் பிரச்சினைகளை மலேசிய நண்பன் முன்னெடுக்கும்

கோலாலம்பூர், ஓய்வு பெற்ற இந்திய அரசாங்கப் பணியாளர்கள் எதிர்கொள்ளும் பிரச்சினைகளை மலேசிய நண்பன் தொடர்ந்து முன்னெடுக்கும் என்று அதன் நிர்வாக இயக்குநர் டத்தோ ஷாபி ஜமான் நேற்று கூறினார்.மலேசிய ஓய்வு பெற்ற இந்திய அரசாங்க பணியாளர்கள் சங்கத்தின் ஆண்டுக் கூட்டம் நேற்று முன் தினம் தலைநகரில் நடைபெற்றது. இக்கூட்டத்தில் கலந்து கொண்டு டத்தோ ஷாபி சிறப்புரையாற்றினார்.ஓய்வு பெற்ற இந்திய அரசாங்க பணியாளர்களை ஒன் றிணைக்கும் நோக்கில் இச் சங்கம் உருவாக்கப்பட்டுள்ளது.இச்சங்கத்தை உருவாக்கிய டாக்டர் அந்தோணி உட்பட அனைத்து நிர்வாக குழுவினருக்கும் வாழ்த்துகளை தெரிவித்துக் கொள்கிறேன். ஓய்வு பெற்றபின் அரசாங்க பணியாளர்கள் பல பிரச்சினை களை எதிர்நோக்குகின்றனர் என்று அதன் தலைவர் அந்தோணி தமது உரையில் கூறினார். இப்பணியாளர்கள் எதிர்கொள் ளும் பிரச்சினைகளுக்கு உரிய தீர்வு கிடைக்கும் வரை அது குறித்து செய்திகளை வெளியிட மலேசிய நண்பன் நாளிதழ் தயாராக உள்ளது. அதே வேளையில் இச்சங்கத்தின் முயற்சிகளுக்கும் மலேசிய நண்பன் துணையாக இருக்கும் என்றும் டத்தோ ஷாபி ஜமான் செய்தி யாளர்களிடம் கூறினார்.


தமிழகம் முழுவதும் திமுக உண்ணாவிரதம்!

சட்டப்பேரவையில் அ.தி.மு.க.வினரால் அரங்கேற்றப்பட்ட ஜனநாயகப் படுகொலையைக் கண்டித்து மாவட்டத் தலைநகரங்களில் உண்ணாவிரத அறப்போர் நடத்தப்படும் என்று திமுக செயல் தலைவர் மு.க.ஸ்டாலின் அறிவித்துள்ளார். இது தொடர்பாக அவர் வெளியிட்டுள்ள அறிவிப்பில்,தமிழக சட்டப்பேரவையில் 18-2-2017 அன்று ஆளும் அ.தி.மு.க.வினரால் கொண்டு வரப்பட்ட நம்பிக்கைக் கோரும் தீர்மானத்தை, அவை மரபுகளுக்கு மாறாக, திட்டமிட்டு, காவல் துறை உயர் அதிகாரிகளை சட்டமன்றத்துக் குள் வரவழைத்து, பிரதான எதிர்க் கட்சியான தி.மு.கழக உறுப்பினர்கள்மீது தாக்குதல் நடத்தி, கூண்டோடு வெளியேற்றி விட்டு, சட்டப்பேரவை விதிகளுக்கு புறம்பாக நிறை வேற்றிய ஜனநாயகப் படுகொலையைக் கண்டித்து தமிழகத்தில் உள்ள கழக மாவட்டத் தலைநகரங்களில் 22-2-2017 காலை 9.00 மணி முதல் மாலை 5.00 மணி வரை ‘‘உண்ணாவிரத அறப்போர்"" நடைபெறும். கழக சார்பு அணிகள் நிர்வாகிகள், மாணவர்கள், இளைஞர்கள், சமூக ஆர்வலர்கள் மற்றும் ஒத்தக் கருத்துடைய அமைப்புகளும் - பொது மக்களும் பெருந்திரளாக பங்கேற்று, இந்த உண்ணா விரத அறப்போரினை வெற்றிபெறச் செய்யவேண்டும் என பணிவன்புடன் கேட்டுக் கொள்கிறேன் என கூறியுள்ளார்.


இரு குத்தகையாளர்கள் கைது!

(அலோர்ஸ்டார்) கெடா குடிநுழைவு அதிகாரி சம்பந்தப்பட்ட ஊழல் நடவடிக்கை தொடர்பில் மேலும் இரு குத்தகையாளர்களை எம்.ஏ.சி.சி கைது செய்துள்ளது. அவர்களில் 53 வயது டத்தோ ஒருவரும் அடங்குவார். அந்த டத்தோ கடந்த செவ்வாய்க்கிழமை இரவு 11.00 மணிக்கு கோலாலம்பூர் அனைத்துலக விமான நிலையத்தில் கைது செய்யப்பட்ட அதே சமயம், 37 வயது குத்தகையாளர் ஒருவரும் இரவு 9.30 மணிக்கு பெட்டாலிங் ஜெயாவில் கைதானார். புலனாய்வு களில் உதவுவதற்காக அவ்விருவரையும் மே 16-ஆம் தேதி வரை தடுத்து வைக்க எம்.ஏ.சி.சி உத்தரவு பெற்றுள்ளது.


மலேசிய நண்பனுக்கு எதிராக விஷமப் பிரசாரம்.

தமிழ் வாசகர்களின் அபரிமித ஆதரவை பெற்று, முதல் நிலை தமிழ் நாளேடு என்ற தனது அந்தஸ்தை கடந்த 25 ஆண்டுகளுக்கு மேலாக தற்காத்துக்கொண்டு  வரும் வாசகர்களின் இதயக் குரலான ‘மலேசிய நண்பன்’ நாளிதழின்  விற்பனையை வீழ்த்துவதற்காக பொறுப்பற்ற நபர்கள் சமூக வலைத்தளங்களின் வாயிலாக  விஷமப்பிரசாரத்தை  மேற்கொண்டு வருவது குறித்து மலேசிய நண்பன் வாசகர்கள் அறிவர்.

இத்தகைய விஷமப் பிரசாரமானது, மலேசிய நண்பனின் விற்பனையை வீழ்த்துவதற்கும் அது வாசகர்களுடன் கொண்டுள்ள ஆழமான தொடர்பை கீழறுப்பு செய்வதற்கும்  நடத்தப்பட்டு வரும் சூழ்ச்சியாகும் என்பதை வாசகர்கள் அறியாமல் இல்லை.

மலேசிய நண்பனுடன் நேருக்கு நேர் மோதுவதற்கு  தைரியம் இல்லாதவர்கள், அதன் வளர்ச்சியைக் கண்டு சகித்துக் கொள்ள முடியாதவர்கள், பொய் மூட்டைகளை அவிழ்த்துவிட்டு, சமூக வலைத் தளங்களின் வாயிலாக விஷமப்பிரசாரத்தை பகிரச் செய்து, தங்களின் மன அரிப்பை  தீர்த்துக் கொள்வதில் மகிழ்ச்சி அடைந்து வருகின்றனர்.

சமூக வலைத்தளங்களில் பகிரப்பட்டு வரும் மலேசிய நண்பனுக்கு எதிரான இந்த விஷமப் பிரசாரமானது, மிக அபத்தமானதாகும்; அப்பட்டமான பொய்யாகும். இது  முட்டிக்கும் முழங்காலுக்கும் முடிச்சுப்போடும் வேலையாகும்.

முதல் நிலை தமிழ் நாளேடு என்ற முறையில் மலேசிய நண்பனின் விற்பனை வளர்ச்சியை ஜீரணிக்க முடியாதவர்கள், அதற்கு எதிராக அவதூறு ஏற்படுத்தி, அதன் வாயிலாக குளிர்காயவும் தங்களை மேம்படுத்திக் கொள்ளவும் கோணல் புத்தியுடன் கொல்லைப்புற வழியாக  இந்த கைங்கரியத்தை புரிந்துள்ளனர். இந்த நாலாந்தர வேலையில் சக ஊடகங் களும் சம்பந்தப்பட்டுள்ளதாக  அறியும்போது வேதனை அளிக்கிறது.

மலேசிய நண்பனை பொறுத்த வரையில் அது  எப்போதுமே தனிப் பாதையையும் தனித்துவமான பார்வையையும் கொண்டு தனது பயணத்தை தொடர்ந்து முன்னெ டுத்து வருகிறதே தவிர   அது யாரையும் சார்ந்து இருந்ததும் இல்லை; அதற்கான அவசியமும் இல்லை. காரணம், மலேசிய நண்பனின் ‘எஜமானர்’  என்பவர் கள் அதனை ஒவ்வொரு நாளும் காசு கொடுத்து  வாங்கி படிக்கும் அன்பு வாசகர் கள்தான். அவர்களின் கரங்களை நம்பித்தான் மலேசிய நண்பன் பயணம் தொடர்ந்து கொண்டு இருக்கிறது.

மலேசிய நண்பனின் போராட்டம் என்பது சமுதாயத்திற்காக அது நடத்தும்  போராட்டமாகும்.

சமுதாயம் நலம் சார்ந்த -  எண்ணற்ற விவகாரங்களில், சமுதாயத்திற்கு நியாயம் கிடைக்க வேண்டும்,  ஒடுக்கப்பட்டவர்களுக்கு  நீதி கிடைக்க வேண்டும்  என்பதற்காக சமுதாயப்பிரச்சினைகளையும் மக்கள் அவலங்களையும் தமிழ்ப்பள்ளிகள் எதிர்நோக்கும்  சவால்களையும் அலசி ஆராய்ந்து மிகச் துணிச்சலுடன்   முன்னெடுத்து வருகிறது என்பதை   வாசகர்கள்  அறியாமல் இல்லை. சமுதாயத்தின் எதிர்பார்ப்புகளையும் அவர்களின் எண்ணத் தாபங்களையும் நிறைவேற்றுவதையே மலேசிய நண்பன் ஒரு வேள்வியாக கொண்டுள்ளது.

இந்நிலையில் மலேசிய நண்பனுக்கு எதிராக கட்டவிழ்க்கப்பட்டு வரும் இத்தகைய  விஷமப்பிரசாரங்கள்  எங்கிருந்து புறப்பட்டு நகர் வலம் வந்து கொண்டு இருக்கின்றன  என்பதை மலேசிய நண்பன் நிர்வாகம் அறியும். எந்த நோக்கத்திற்காக அவர்கள் இவற்றை செய்கின்றனர் என்பதும் தெரியும். இது தொடர்பாக காவல் துறையில் புகாரும் செய்யப்பட்டுள்ளது. காவல் துறையினர் சம்பந்தப்பட்டவர்களுக்கு எதிராக, உரிய நடவடிக்கை எடுப்பார்கள் என்ற நம்பிக்கை இருக்கிறது.

கடந்த காலங்களிலும்  மலேசிய நண்பனுக்கு எதிராக தீயநோக்குடனான  விஷமப் பிரசாரங்கள் பரப்பப்பட்டன. ஆனால்,  வாசகர்களின்  ஆதரவுடனும் அரவணைப்போடும் அவற்றை  நிர்வாகம் வெற்றிகரமாக  முறியடித்துள்ளது.

எனவே ஆழ்ந்த பார்வையும் நோக்கும் கொண்டு, ஒரே வரியில்  ஓராயிரம் விவகாரத்தை முன்னெடுக்கும்  மலேசிய நண்பனின்  போராட்டம் ஓயாது. வாசகர்களின் வற்றாத ஆதரவும் மாறாத அன்பும் இருக்கும் வரை  அதன்  வெற்றிப் பயணம் தொடரும்.  எந்த வகையான அச்சுறுத்தலுக்கும் மிரட்டலுக்கும்   ஒருபோதும்  அஞ்சாது என்பதை வாசகர்களுக்கு உறுதி கூறுகிறோம். மலேசிய நண்பன் எனும் இந்த தமிழ் ஏடு தொடர்ந்து பீடு நடைபோடுவதற்கு  அதனை தற்காக்கும் அரணாக  வாசகர்கள் விளங்குவார்கள் என்று நம்புகிறோம்.

இப்படிக்கு

மலேசிய நண்பன் நிர்வாகம்


இன்னும் ஒரு வாரத்தில் ஜெ. டிஸ்சார்ஜ்...

மருத்துவமனையில் சிகிச்சை பெற்று வரும் தமிழக முதல்வர் ஜெயலலிதா, பூரண நலம் பெற்று இன்னும் 7 -10 நாள்களுக்குள் வீடு திருப்புவார் என முன்னாள் அமைச்சர் டாக்டர் எச்.வி.ஹண்டே தெரிவித்துள்ளார். தமிழக முதல்வரும், அதிமுக பொதுச்செயலாளருமான ஜெயலலிதா கடந்த மாதம் 22ம் தேதி உடல் நலக்குறைவு காரணமாக சென்னை அப்பல்லோ மருத்துவமனையில் அனுமதிக்கப்பட்டார். தொடர்ந்து 30வது நாளாக மருத்துவமனையில் உள்ள அவருக்கு அப்பல்லோ மருத்துவர்கள் குழு சிகிச்சை அளித்து வருகின்றனர். இதற்கிடையே, ஜெயலலிதாவுக்கு சிகிச்சை அளித்த லண்டன் மற்றும் எய்ம்ஸ் மருத்துவர்கள் நேற்று முன்தினம் தங்கள் ஊருக்குப் புறப்பட்டு சென்றனர். புறப்படும் முன்பு, இங்குள்ள டாக்டர்கள் குழுவிடம், ஜெயலலிதாவுக்கு என்னென்ன சிகிச்சைகளை தொடர வேண்டும் என்பது குறித்தும் பட்டியலிட்டு கொடுத்துள்ளதாகத் தெரிகிறது. எனவே, அதன்படி, அவருக்கு தொடர்ந்து சிகிச்சை அளிக்கப்பட்டு வருகிறது. மேலும், சிங்கப்பூரில் இருந்து வந்துள்ள சீமா, மேரி ஆகிய 2 பெண் பிசியோதெரபி நிபுணர்களும் ஜெயலலிதாவுக்கு பிசியோதெரபி சிகிச்சை அளித்து வருகின்றனர். இந்த சிகிச்சையும் அவருக்கு நல்ல பலனளித்து வருவதாக அதிமுக வட்டாரத் தகவல்கள் தெரிவிக்கின்றன.சிகிச்சைப் பெற்று வரும் ஜெயலலிதாவின் உடல்நலம் விசாரிப்பதற்காக தினமும் பல்வேறு அரசியல் கட்சித் தலைவர்களும், முக்கிய பிரமுகர்களும் அப்பல்லோ வந்து செல்கின்றனர். அந்தவகையில் நேற்று, தமிழக முன்னாள் கவர்னர் ராம்மோகன் ராவ், பாஜக தேசிய செயற்குழு உறுப்பினரும், முன்னாள் அமைச்சருமான எச்.வி.ஹண்டே, சமத்துவ மக்கள் கழக நிறுவன தலைவர் எர்ணாவூர் நாராயணன், தென்னிந்திய திரைப்பட வர்த்தக சபை முன்னாள் தலைவர் கல்யாண், இந்து மக்கள் கட்சி தலைவர் அர்ஜூன் சம்பத், நடிகர் சரவணன் உள்ளிட்டோர் ஜெயலலிதாவின் உடல்நலம் விசாரித்து சென்றனர். அப்போது செய்தியாளர்கள் மத்தியில் பேசிய ஹண்டே, "முன்னாள் முதல்வர் எம்.ஜி.ஆர். உடல்நலம் பாதிக்கப்பட்டு மருத்துவமனையில் அனுமதிக்கப்பட்டிருந்தபோது, அவரை அருகில் இருந்து கவனிக்கும் வாய்ப்புக் கிடைத்தது. அவர் அமெரிக்காவுக்கு மேல் சிகிச்சைக்காகச் சென்றார். அங்கு அவருக்கு பக்கவாத பாதிப்பு ஏற்பட்டது. அவரால், இனி நடக்க முடியாது என்றார்கள். அப்போது அவருக்கு சிகிச்சை அளிப்பதற்காக தென்கொரியாவில் இருந்து பிசியோ நிபுணர்கள் வரவழைக்கப்பட்டனர். தென்கொரிய நிபுணர்கள் அவருக்கு ஒரு மாதம் சிகிச்சை அளித்தனர். அதையடுத்து உடல்நிலையில் நல்ல முன்னேற்றம் ஏற்பட்டு நாடு திரும்பிய அவர், சென்னை விமான நிலையத்தில் இருந்து வீறு நடைபோட்டு வந்தார். தற்போது முதல்வர் ஜெயலலிதாவின் உடல்நிலையை மருத்துவர் என்ற முறையில் விசாரிப்பதற்கு வந்தேன். மக்களவை துணைத் தலைவர் தம்பிதுரை மற்றும் சிகிச்சை அளிக்கும் மருத்துவர்களைச் சந்தித்தேன். முதல்வரின் உடல்நிலையில் முன்னேற்றம் ஏற்பட்டுள்ளது என்று அவர்கள் தெரிவித்தனர். சிங்கப்பூரில் இருந்து வந்துள்ள 2 பெண் பிசியோதெரபி நிபுணர்களும் முதல்வருக்கு சிகிச்சை அளித்து வருகின்றனர். அது நல்ல பலன் அளித்துள்ளது. அவர் இன்னும் 7 முதல் 10 நாட்களில் வீடு திரும்புவார் என்று நான் நம்புகிறேன். அவருக்கு ராஜாஜியின் புத்தி கூர்மையும், எம்.ஜி.ஆரின் மக்கள் செல்வாக்கும் இருக்கிறது" என்றார்.


என்னை வாழவைத்த தமிழும் தமிழ்ப்பள்ளியும்!

சுங்கை சிப்புட் காந்தி கலாசாலை தமிழ்ப்பள்ளியில் முதலாம் ஆண்டில் காலடி எடுத்து வைத்து இன்று மலேசிய தேசியப் பல்கலைக்கழகத்தில் (UKM) மனோவியல் துறையில் கடனில்லாமல் இளங்கலை பட்டக் கல்வியைப் பெற்று பெற்றோர்களுக்கு கடன்சுமையை ஏற்படுத்தாமல் இருப்பதைப் பெருமையாக கருதுவதாகக் கூறுகின்றார் தனியார் கல்வி நிறுவனத்தில் மேலாளராகப் பணியாற்றும் ஜெகன் மோகன் சங்கரன். ஆறு ஆண்டுகள் தமிழ்ப்பள்ளி கல்விக்குப் பின்னர் சுங்கை சிப்புட், தோக் மூடா அப்துல் அஜிஸ் இடைநிலைப்பள்ளியில் படிவம் 6 வரை கற்ற பின்னர் உயர்கல்வியை அரசாங்கப் பல்கலைக்கழகத்தில் தொடர்ந்ததோடு மட்டுமல்லாமல் மூன்று முறை துறைத் தலைவரின் (Dean) சிறப்புப் பரிசினையும் சிறப்பான கல்வி அடைவு நிலைக்கு பெற்றுள்ளதையும் தெரிவித்த ஜெகன் மோகன் சங்கரன் படிவம் 6இல் படிக்க விரும்பும் மாணவர்கள் முழுக் கவனத் தையும் எஸ்டிபிஎம் தேர்வின் தயார் நிலைக்குச் செலுத்தினால் மிகச் சிறந்த தேர்ச்சியினைப் பெறலாம் என்பதை நம்பிக்கையோடு தெரிவித்துள்ளார். ஜெகன் மோகனின் தந்தையான சங்கரன் கருப்பையா நிறுவனம் ஒன்றில் பணியாற்றிய நிலையில் தாயார் சுசீலா நாகப்பன் முழு நேர குடும்பப் பெண்ணாக இருந்து தனது வெற்றிக்கு பெரும் பங்காற்றியுள்ளதாகத் தெரிவித்திருந்த ஜெகன் மோகன் சங்கரன் படிவம் 6இல் உயர்கல்வியைப் பெற்றதன் வழி தனது பெற்றோர்களின் கனவினையும் நிறைவேற்றியுள்ளதாகத் தெரிவித்துள்ளார். எஸ்பிஎம் தேர்விற்குப் பின்னர் படிவம் 6இல் பயிலும் வாய்ப்பு கிடைக்குமானால் அவ்வாய்ப்பினை முழுமையாகப் பயன்படுத்திக் கொண்டு தரமான பட் டாதாரிகளாக உருவானால் இந்திய சமூகத்தின் மேம்பாட்டிற்கு பெரும் பங்காற்ற முடியும் என்ற சமூக உணர்வையும் வெளிப்படுத்தியுள்ள ஜெகன் மோகன் சங்கரன் ‘டிப்ளோமா’ தகுதியிலான கல்வி உயர் வருமானம் பெரும் வாய்ப்புகளை ஏற்படுத்தாது என்பதோடு, தனியார் கல்லூரிகளைத் தேர்ந் தெடுக்கும்போது பெறப்படும் உயர்கல்வி நிறுவனத்தின் (PTPTN) கடன் தொகை பல பின்விளைவுகளையும் ஏற்படுத்தலாம் என்பதை அறிவுறுத்தியுள்ளார். படிவம் 6இல் உயர்கல்வியைத் தொடரும் இந்திய மாணவர்களுக்கு மிகச் சிறந்த எதிர்காலம் நிச்சயம் அமையும் என்பதை தாம் அனுபவித்து வரும் நன் மைகளால் உறுதியாகக் கூற முடியும் என்பதையும் தெளிவுபடுத்தினார்.


பியார் பிரேமா காதல்

பிக்பாஸ் நிகழ்ச்சியின் மூலம் பிரபலமான ஹரிஷ் கல்யாண் - ரெய்சா ஜோடியாக நடிக்க முழுக்க முழுக்க காதல் கதையாக “பியார் பிரேமா காதல்” என்ற படம் உருவாகிறது.

பாகுபலி 2 படத்தை வெளியிட்ட கே புரொடக்‌ஷ்ன்ஸ் S.N.ராஜராஜன் இசையமைப்பாளர் யுவன் சங்கர்ராஜாவின் YSR பிலிம்ஸ்( பி) லிட் பட நிறுவனங்கள் இணைந்து இந்த படத்தை தயாரிக்கிறார்கள். இந்த படத்தின் மூலம்  இசையமைப்பாளர் யுவன்சங்கர் ராஜா தயாரிப்பு துறையில் முதன் முறையாக கால் பதிக்கிறார். மற்ற முன்னணி நட்சத்திரங்கள் தேர்வு நடை பெற்றுக் கொண்டிருக்கிறது. எழுதி இயக்குகிறார் இளன். இவர் பல குறும்படங்களை இயக்கியதுடன் கிருஷ்ணா நடித்து விரைவில் வெளிவர உள்ள கிரகணம் என்ற படத்தை இயக்கியவர். தயாரிப்பு S.N.ராஜராஜன், யுவன் சங்கர்ராஜா. படத்தின் பாடல் காட்சிகள் மலேசியாவில் படமாக்கப்பட உள்ளது.

சமீபத்தில் மலேசியா சென்ற யுவன்சங்கர்ராஜா இயக்குனர் இளன் தயாரிப்பாளர் எஸ்.என். ராஜராஜன் ஆகியோர் படத்திற்கான எல்லா பாடல்களையும் கம்போசிங் செய்து முடித்து சென்னை திரும்பினர். உலக அளவில் மாபெரும் வெற்றி பெற்ற படங்கள் அனைத்துமே காதலை அழகாகவும் அழுத்த மாகவும் சொல்லப் பட்ட படங்கள் தான்...

அந்த படங்களில் இசையும் மக்களை தியேட்டருக்கு இழுத்த முக்கிய காரணமாக இருந்திருக்கிறது. அந்த பார்முலாவில் உருவாகும் படமே “பியார் பிரேமா காதல்“. காதலை இந்தியில் பியார் என்றும் தெலுங்கில் பிரேமா என்றும் தமிழில் காதல் என்றும் டைட்டில் வைத்திருக்கிறோம் என்கிறார் இயக்குனர் இளன். படப்பிடிப்பு விரைவில் சென்னையில் துவங்குகிறது. ஒரு நல்ல காதல் கதை. கிடைக்காதா என்று காத்திருந்த எனக்கு பல வருடங்களுக்குப் பிறகு கிடைத்த கதை இது.

பாடல்கள் மெருகேற்றப்பட்டுக் கொண்டிருக்கிறது என்றார் யுவன் சங்கர்ராஜா.


"அவர் பேசுனது தப்புதான்; ஆனா, அரசை விமர்சிக்க உரிமையில்லையா?!" கிரேஸ் கருணாஸ்

தமிழக முதலமைச்சர் மற்றும் காவல் துறையினர் பற்றி சர்ச்சைக்குரிய வகையில் பேசியதாக, நடிகரும் சட்டமன்ற உறுப்பினருமான கருணாஸ் மீது வழக்குப்பதிவு செய்யப்பட்டிருந்தது. அதற்காக அவர் கைதுசெய்யப்பட்டு, தற்போது வேலூர் மத்திய சிறையில் வைக்கப்பட்டிருக்கிறார். கருணாஸின் சர்ச்சைக்குரிய பேச்சு மற்றும் கைது விவகாரம் தொடர்பாக, அவரின் மனைவி...

"கடந்த வாரம் நடந்த ஒரு கண்டன ஆர்ப்பாட்டத்தில் அவர் பேசியதுதான் தற்போது பரபரப்பாக்கப்பட்டிருக்கு. அன்றைய கூட்டம் முடிந்து அவர் வீட்டுக்கு வந்ததுமே, 'இன்னைக்கு கொஞ்சம் உணர்ச்சிவசப்பட்டுப் பேசிட்டேன். நான் கொஞ்சம் கவனமா இருந்திருக்கணும்'னு வருத்தப்பட்டார். 'இனி அப்படிப் பேச வேண்டாம்; நீங்க பொறுப்பான இடத்தில் இருக்கீங்க'னு சொன்னேன்.

அடுத்த சில நாள்கள் கழிச்சு அவரின் பேச்சுகள் அரசியல் காரணங்களால் பெரிதுபடுத்தப்பட்டுச்சு.  என் கணவர் பேசிய முழு வீடியோவையும் பார்த்தேன் . ஆளும்கட்சியினர், அமைச்சர் உள்ளிட்டோரின் சப்போர்ட் கிடைக்காததால், என் கணவரால் சட்டமன்ற உறுப்பினராக நிறைவா பணிசெய்ய முடியலை. அவர் தொகுதி மக்களுக்கும் பெரிசா நல்லது பண்ண முடியலை. அந்த வருத்தத்தை முதல்வர் கவனத்துக்கும் கொண்டுபோனார். எதுவும் சரியாகலை.

அதனாலும், தமிழக மக்கள் பல விஷயங்களுக்காகப் பாதிக்கப்படுவதை இந்த மாநில அரசு வேடிக்கை பார்த்துகிட்டு இருப்பதை எதிர்த்தும்தான் அவர் அப்படிப் பேசினார். அப்போது, கோபத்தில் அவர் பேசிய சில கருத்துகள் தவறானதுதான். அதை அவரே ஒப்புக்கொண்டு, அதற்கு வருத்தமும் தெரிவிச்சு ட்டாரே! அதை நானும் ஒத்துகிறேன். அவர் பேசினது பிறரைப் புண்படுத்தியிருந்தால், அதற்கு என் கணவருடன் சேர்ந்து நானும் வருந்துறேன்.

கடந்த சில நாள்களாகவே இந்த விவகாரம் பெரிசா பேசப்படுது. அவரைப் பழிவாங்கும் நடவடிக்கைகளும் நடக்க ஆரம்பிச்சது. அப்போகூட, 'இனி கொஞ்சம் கவனத்துடன் பேசுங்க. நீங்க பேசுறது எக்காரணம் கொண்டும் யாரையும் காயப்படுத்தும்படி இருக்காமல் பார்த்துக்குங்க'னு என் கணவர்கிட்ட சொன்னேன்.

அவரும் கவனமுடன் இருப்பேன்னு சொன்னார். அவர் பேசிய முழு வீடியோவையும் ஒளிபரப்பாம, சில பகுதிகளை மட்டும் ரொம்பவே சர்ச்சையாக்க ணும்னு பெரிதுபடுத்தியிருக்காங்க. அவர் பேச்சிலேயே எந்தச் சாதி மற்றும் அமைப்புகளைக் குறிப்பிட்டு ஒரு வார்த்தைகூட தவறா பேசலை; இனியும் பேச மாட்டார். அதேநேரம், மக்களுக்கு எதிரான அரசின் செயல்பாடுகளை நிச்சயம் விமர்சனம் செய்தே ஆகணும். அது, அவரின் கடமையும்கூட. அதைத் தொடர்ந்து செய்வார்.

திண்டுக்கல்ல ஓர் இசைநிகழ்ச்சியில கலந்துக்க, கடந்த வெள்ளிக்கிழமை இரவு சென்னையிலிருந்து கிளம்பினேன். நேற்று என் கணவர் கைதுசெய்ய ப்பட்ட விவகாரம் பற்றி சென்னையிலுள்ள என் பொண்ணு சொல்லித்தான் எனக்குத் தெரியும். உடனே எங்க வழக்கறிஞரைத் தொடர்புகொண்டு, விவ ரங்களைக் கேட்டேன். சில பாதுகாப்பு காரணங்களுக்காக அவரை வேலூர் சிறைக்கு மாத்தியிருக்கிறதாவும் கேள்விபட்டேன்.

என் கணவர்மீது அரசு மேற்கொண்டிருக்கிற கைது நடவடிக்கையைச் சட்டப்படி எதிர்கொள்வோம். திண்டுக்கல்ல இருந்து நேரா வேலூருக்குப் போய், இன்னைக்கு அவரைச் சந்திச்சுப் பேசப்போறேன்" என்றார், கிரேஸ் கருணாஸ்.


கவிஞர் மனுஷ்யபுத்திரன் உயிருக்கு அச்சுறுத்தலா?- கி.வீரமணி

ண்மையில் கவிஞர் மனுஷ்யபுத்திரன் எழுதிய கவிதைக்கு பாஜக தேசிய செயலாளர் ஹெச்.ராஜா கடுமையான கொலைமிரட்டல் போன்ற விமர்சனத்தை முன்வைத்தார் இதுதொடர்பாக திராவிடர் கழகத் தலைவர் கி.வீரமணி வெளியிட்டுள்ள அறிக்கையில்,கவிஞர் மனுஷ்யபுத்திரன் எழுதிய ஒரு கவிதைக்கு மத உள்நோக்கம் கற்பித்து அவருக்குக் கொலை மிரட்டல்கள் விடுவது கண்டிக்கத்தக்கது.

குறிப்பாக பிஜேபியின் தேசியச் செயலாளர் என்று இருக்கக்கூடிய ஒருவர் காட்டுமிராண்டித்தனமாக பேசுவது - கேவலமான வார்த்தைகளை உதிர்ப்பது என்பதெல்லாம் அவர் சார்ந்த கட்சிக்குப் பெருமை உடையதாக இருக்கலாம்; ஆனால் பொது வெளியில் கண்டிக்கத்தக்கது.

என்னைக் கொல்ல விரும்புகிறார்கள் - எனக்கு ஏற்படும் எந்த அபாயத்திற்கும் அவர்தான் பொறுப்பு என்று வெளிப்படையாகவே திரு.மனுஷ்யபுத்திரன் கருத்துக் கூறியுள்ளார். இதனைக் காவல்துறை அலட்சியப்படுத்தாமல் ஊடகப் பெண்களை இழிவுபடுத்திய ஒரு சினிமா நடிகர் விஷயத்தில் காவல்துறை நடந்து கொண்ட தவறான அணுகுமுறையை பின்பற்றாமல், தமிழகம் அறிந்த கவிஞர் ஒருவரின் உயிருக்கு அச்சுறுத்தல் என்பது அசாதாரணமானது - காவல்துறை விரைந்து செயல்படுதல் அவசியம் என கூறியுள்ளார்.


வெ.6 கோடியை ஒப்படைப்பீர். ரோஸ்மாவுக்கு எதிராக லெபனான் நகைக் கடைக்காரர் வழக்கு

கோலாலம்பூர்,

ஆடம்பர வாழ்க்கைக்கு சொந்தக்காரர் என்று வர்ணிக்கப்பட்ட முன்னாள் பிரதமர் டத்தோஸ்ரீ நஜீப் துன் ரசாக்கின் துணைவியார் டத்தின்ஸ்ரீ ரோஸ்மா மன்சோர், தங்களிடமிருந்து வாங்கிய வைடூரியங்கள், மரகதக் கற்கள் பதிக்கப்பட்ட விலை உயர்ந்த 44 வகையான தங்க ஆபரணங்களுக்குரிய 6 கோடி வெள்ளி பணத்தை திருப்பி செலுத்த வேண்டும் அல்லது நகைகளை திரும்ப ஒப்படைக்க வேண்டும்....

Read More: Malaysia Nanban Tamil Daily on 11.7.2018


ஆசிய விளையாட்டுப் போட்டியில் ஷகிலா தலைமையில் மலேசிய அணிவகுப்பு.

ஜாகர்த்தா,

ஆசிய நாடுகள் பங்கேற்கும் 18-ஆவது ஆசிய விளையாட்டுப் போட்டி இந்தோனேசியா, ஜாகர்த்தாவில் தொடங்கியுள்ளது. இதில், மொத்தம் 45 நாடுகளைப் பிரதி நிதித்து 12,062 விளையாட் டாளர்கள் பங்கேற்கின்றனர். போட்டியின் தொடக்க விழாவில், மலேசியாவின் கராத்தே வீராங்கனை ஷகிலா ஷாலினி ஜெப்ரி கிருஷ்ணன் நம் நாட்டின் தேசியக் கொடியை ஏந்தி அரங்கை வலம் வந்தார்.

Read More: Malaysia Nanban Tamil Daily on 20.8.2018


நடிகை ஷெர்லி தாஸை மணந்த இயக்குநர் வேலு பிரபாகரன்!

'நாளைய மனிதன்', 'கடவுள்', 'புரட்சிக்காரன்' உள்ளிட்ட பல படங்களை இயக்கியவர், வேலு பிரபாகரன். முப்பது படங்களுக்கும் மேல் ஒளிப்பதிவாளராகப் பணியாற்றியுள்ளார். இவர் இயக்கிய, 'ஒரு இயக்குநரின் காதல் டைரி' திரைப்படம் நேற்று வெளியானது. இந்நிலையில் வேலு பிரபாகரன், நடிகை ஷெர்லின் தாஸை இன்று (3 ஜூன்) காலை 10.25 மணியளவில் பத்திரிகையாளர்கள் முன்னிலையில், சென்னை யிலுள்ள லீ மேஜிக் லேண்டர்ன் திரையரங்கில் திருமணம்செய்துகொண்டார். வேலு பிரபாகரன் இயக்கிய 'காதல் கதை' திரைப்படத்தில், ஷெர்லின் தாஸ் நாயகியாக நடித்தவர் என்பது குறிப்பிடத்தக்கது. மேலும், வேலு பிரபாகரன் ஷெர்லினைவிட 25 வயது மூத்தவர்.


முதியோர் இல்லத்தில் அன்னையர் தினக் கொண்டாட்டம்

அன்னைக்கும் மேலான உறவு உலகில் எதுவுமில்லை. அன்பு, பாசம், கருணை, ஆறுதல் என அனைத்து உருவிலும் அன்னை இருக்கிறார். அப்படிப்பட்ட அன்னைக்கு புகழாரம் சூட்ட செலேசா ஜெயா, ஷெரன் முதியோர் இல்லத்தில் அன்னையர் தின விழா கொண்டாடப்பட்டது. அங்கு இருக்கும் அன்னையருக்கு பாசத்தை காட்டி கவலைகளைப் போக்கி மகிழ்ச்சி ஏற்படுத்தப்பட்டது. இந்த பாசமிகு விழாவில் மலேசிய இந்து சங்கம் ஜொகூர் மாநிலத் தலைவி விவேகநாயகி, திருமதி அன்புக்கரசி சிறப்பு விருந்தினராக கலந்துகொண்டு பேரவை அடிக்கடி நிகழ்வுகள் படைத்து உயிர்ப் புடன் செயல்படு வதாக பாராட்டினார். முன்னதாக செயலாளர் மோக னதாஸ் முனியாண்டி வரவேற்புரை ஆற்றினார். தலைவர் க.சேகரன் தலைமையுரை ஆற்றினார். இந்நிகழ்வில் 48 வயது திருமதி பொன்னி சமீபத்தில் பக்கவாத நோயினால் பாதிக்கப்பட்டு மலேசிய இந்து சங்கம் மற்றும் பக்திஜெயா உதவியை நாடினார். அவருக்கு மலேசிய இந்து சங்கத் தலைவர் க.சேகரன், பக்திஜெயா சமூகநல இயக்கத் துணைத்தலைவர் டத்தோ சின்னசாமி இரு இயக்கங்களின் சார்பாக வெ.1500 வழங்கி அவருக்கு கட்டில், சக்கர நாற்காலி வாங்க உதவி செய்தனர். பாடகர்கள்bசிவக்குமார், இராஜேஸ்வரி இன்னிசையுடன் பாடல்கள் வழங்க நிகழ்வு நிறை வுற்றது.


கள்ள எண் விற்பனை!

ஜொகூர் மாநிலத்தில் கள்ள எண் விற்பனை தொடர்பில் 67 மையங்களில் சோதனை மேற்கொண்ட போலீசார் 11 பெண்கள் உட்பட 68 பேரை கைது செய் தனர். இச்சோதனையில் 26 போலீஸ் அதிகாரிகளும் 94 போலீசாரும் ஈடுபட்டதாக ஜொகூர் மாநில குற்ற விசாரணை இலாகாவின் தலைவர் டத்தோ கமாருல் சாமான் மாமாப் நேற்று தெரிவித்தார்.அச்சோதனையில் 65 தொலைபேசிகள் 75 அச்சு இயந்திரங்கள், கள்ள எண்களை எடுத்ததற்கான 6,159 வெள்ளி ரொக் கப் பணம் போன்றவற்றையும் அதிகாரிகள் கைப்பற்றினர். இச்சம்பவம் நேற்று முன்தினம் நிகழ்ந்தது. கைதான 68 பேரில் 11 பெண்கள் உட்பட 66 பேர் உள்நாட்டைச் சேர்ந்தவர்கள் என்ற அவர், மற்ற இருவர் வங்காள தேசம், இந்தோனேசிய நாட்டைச் சேர்ந்தவர்கள் ஆவர் என்றும் கூறினார்.


மேலாடை இல்லாமல் ட்ரம்ப் கார் முன்னே போராட்டம் செய்த பெண்கள்.

முதலாம் உலகப்போர் நிரைவடைந்த நூறாவது ஆண்டை கொண்டாடும் விதமாக பிரான்ஸ் தலைநகர் பாரிஸில் 70 நாடுகளின் தலைவர்களை கொண்டு விழா நடைபெற்றது. இந்த விழாவில் மெரிக்க அதிபர் டிரம்ப், ரஷ்ய அதிபர் விளாடிமிர் புடின், பிரான்ஸ் அதிபர் இம்மானுவேல் உள்ளிட்ட பல நாட்டு தலைவர்கள் கலந்து கொண்டுள்ளனர்.

இந்த விழாவிற்காக அதிபர் ட்ரம்ப் சென்றுகொண்டிருக்கும்போது, அவரது காரை மறிக்கும் வகையில் இரண்டு பெண்கள் மேலாடை இல்லாமல் உடலில் வெல்கம் வார் கிரிமினல்ஸ் என்று எழுதப்பட்துடன் ஒடி வந்து எதிர்ப்பு தெரிவித்தனர். மேலும் அதே வாக்கியத்தை பலகையில் எழுதியும் வந்திருந்தனர்.

இந்நிலையில், எதிர்ப்பு தெரிவித்த இரு பெண்களையும் போலிஸார்கள் கைது செய்துள்ளனர். அதிபர் ட்ரம்ப் கார் முன்னே ஓடிவந்ததால், அவரின் பாதுகப்பு மேலும் வலுப்படுத்தப்பட்டுள்ளது. இந்த போராட்டத்திற்கும் உலகம் முழுவதும் ஆதரவும் கிடைப்பது குறிப்பிடத்தக்கது.


இரட்டை இலை சின்னம் திருடர்கள் கையில் : டிடிவி தினகரன் குற்றச்சாட்டு

சென்னை

ஆர்.கே.நகரில் காவல்துறை நடுநிலையோடு செயல்பட வேண்டும் என டிடிவி தினகரன் கூறியுள்ளார். காவல்துறை தங்களை மிரட்டுவதாகவும் அவர் குற்றம்சாட்டியுள்ளார். தேர்தல் நியாயமாக நடக்க வேண்டும் என்று லக்கானியிடம் வேண்டுகோள் விடுத்துள்ளேன். தனது ஆதரவாளர்களை காரண மின்றி கைது செய்வது குறித்து தமிழக தேர்தல் அதிகாரியிடம் புகார் அளித்துள்ளேன். காவல்துறை தவறாக நடந்தால் நீதிமன்றத்தில் வழக்கு தொடரு வேன் என்று தமிழக தேர்தல் அதிகாரி லக்கானியை சந்தித்த பிறகு டிடிவி தினகரன் சென்னையின் பேட்டியளித்துள்ளார்.
காவல்துறையின் தவறான செயலுக்கு சென்னை மாநகர ஆணையர்தான் பொறுப்பேற்க வேண்டும். ஆர்.கே.நகரில் அதிமுக வேட்பாளர் மதுசூதனன் டெபாசிட் இழந்து விடுவார் என டிடிவி தினகரன் கூறியுள்ளார். பி.ஜே.பி. விரும்பும் வேட்பாளர் ஆர்.கே.நகரில் வெற்றி பெற முடியாது. ஓகி புயலால் பாதிக்கப்பட்ட குமரி மீனவர்களை பார்க்க முதல்வர் பழனிசாமிக்கு பயம் என அவர் விமர்சனம் செய்துள்ளார். காவல்துறை மிரட்டலுக்கு அஞ்ச மாட்டேன். இரட்டை இலை சின்னம் திருடர்கள் கையில் இருப்பதாக டிடிவி தினகரன் கருத்து தெரிவித்துள்ளார்.
குமரியை தேசிய பேரிடர் பாதித்த மாவட்டமாக மத்திய அரசு அறிவிக்க வேண்டும் என அவர் வலியுறுத்தியுள்ளார். குமரி மாவட்டத்தில் புயல் நிவாரண பணிகளை அரசு முடுக்கிவிடவும் இல்லை, முடிக்கவும் இல்லை. மேலும் கன்னியாகுமரியை கேரளாவுடன் இணைக்க வேண்டும் என்று கூறும் அள வுக்கு தமிழகத்தின் நிலை உள்ளது என்று தினகரன் குற்றம்சாட்டியுள்ளார்.


மாநில அரசியல் விவகாரங்களில் ஜொகூர் சுல்தான் தலையிடக்கூடாது

பெட்டாலிங் ஜெயா,

மாநிலத்தில் நிலவிய பிரச்சினைகளை தீர்ப்பதற்கான ஜொகூர் சுல்தானின் செயல்பாடுகள் நல்லதுதான். ஆனால்,  அரண்மனையும் அதன் தவறுகளை ஒப்புக் கொண்டு மாநில அரசாங்க விவகாரங்களில் தலையிடுவதை நிறுத்திக் கொள்ள வேண்டும் என டான்ஸ்ரீ மொகிதீன் யாசின் கூறியுள்ளார்.இப்போது நடந்து கொண்டி ருப்பவை நல்லதாகப்படவில்லை என உள்துறை அமைச்சரும் பார்ட்டி பிரிபூமி பெர்சத்து மலேசியா தலைவருமான அவர் குறிப்பிட்டார். ஒரு ஜொகூர்வாசி என்பதாலும் அமைச்சரவை உறுப்பினர் என்ற வகையிலும் இது எனக்கு மன நிறைவை அளிக்கவில்லை.

Read More: Malaysia Nanban Tamil Daily on 26.4.2019


தென் கொரியாவில் அமெரிக்கா அமைக்கும் ஏவுகணை பாதுகாப்பு

தென்கொரியா அமைக்கவிருக்கும் ஏவுகணை பாதுகாப்பு அமைப்புக்கு ஆகும் செலவை அமெரிக்கா கொடுக்க ஒப்புக்கொண்டதாக தென்கொரியா தெரிவித் துள்ளது. ஒரு பில்லியன் டொலர் பெறுமதியான இந்த திட்டத்திற்கு ஆகும் செலவை தென்கொரியாவே ஏற்றுக்கொள்ள வேண்டும் என்று அமெரிக்க அதிபர் டொனால்ட் டிரம்ப் முன்பு கூறியிருந்தார். இரு நாடுகளின் தேசிய பாதுகாப்பு ஆலோசகர்கள் தொலைபேசியில் மேற்கொண்ட உரையாடலை அடுத்து அமெரிக்கா நிதி வழங்க ஒப்புக்கொண்டுள்ளது. தற்போது தென் கொரியாவில் அமைக்கப்படும் இந்த பாதுகாப்ப்பானது வட கொரியாவில் இருந்து ஏவுகணைகள் வந்தால், அவற்றை சுட்டு வீழ்த்தும் திறன் படைத்தவை. இந்த ஒப்பந்தத்தின்படி, ஏவுகணை பாதுகாப்பு அமைப்பிற்கான இடத்தை தென்கொரியா வழங்கும் நிலையில், அமெரிக்கா ஏவுகணை பொருட்களுக்கான செலவை ஏற்றுக்கொள்ளும் என்பது குறிப்பிடத்தக்கது.


கூட்டணிக்கு வியூகம் வகுத்த அமித்ஷா! - ஆன்மீக அரசியலில் ரஜினியின் அடுத்த மூவ்!

டார்ஜிலிங்கில் படப்படிப்பை முடித்து, சென்னை திரும்பிய ரஜினிகாந்த் மீண்டும், தனது ஆன்மீக அரசியல் நடவடிக்கைகளில் தீவிரமாக ஈடுபட உள்ள தாக தகவல்கள் வெளியாகியுள்ளன. முன்னதாக, 2019-ம் ஆண்டு நடக்கவிருக்கும் நாடாளுமன்ற தேர்தலில் பாஜக வெற்றி பெற தமிழகத்தில் வியூகம் வகுப்பதற்காக பாஜக தேசிய தலைவர் அமித்ஷா சென்னை வருகை தந்தார். அப்போது கட்சி நிர்வாகிகளுடன் கூட்டணி குறித்த ரகசிய ஆலோசனை யையும் மேற்கொண்டார்.

இதையடுத்து, இரவு நடந்த பாஜக உயர்மட்டக்குழு மற்றும் வாக்குச்சாவடி பொறுப்பாளர்கள் கூட்டத்தில் கலந்து கொண்டு பேசிய அமித்ஷா, இந்தி யாவில் தமிழகத்தில் ஊழல் அதிகம் உள்ளது. தமிழ் மொழியின் வளர்ச்சிக்காக மற்ற கட்சிகளை விட பாஜக நிறைய செய்துள்ளது. தமிழகத்தில் பாஜக பெரும் வெற்றி பெறும் என்ற நம்பிக்கை எங்களுக்கு உள்ளது.
ஊழல் இல்லாத கட்சியுடன் தமிழகத்தில் பாஜக கூட்டணி வைப்போம். செப்டம்பர், அக்டோபர் மாதத்தில் கூட்டணி அமைப்பது குறித்து பேசவுள்ளோம் என அவர் கூறினார். அமித்ஷாவின் பேச்சு முழுவதும், ’இந்தியாவிலே தமிழகத்தில் தான் அதிக ஊழல் நடைபெறுகிறது, அதனால் ஊழல் இல்லாத கட்சி யுடன் தான் கூட்டணி’என ஊழல் குறித்தே இருந்தது. இதன் மூலம் எடப்பாடி பழனிசாமி, ஓ.பன்னீர்செல்வம் தலைமையில் நடந்து வரும் அதிமுக ஆட்சி யின் மீதும் பாஜகவுக்கு எந்த நம்பிக்கையும் இல்லை என்பதை வெளிப்படையாக காட்டியுள்ளது.

மேலும், மத்திய அரசுடன், மாநில அரசு இணக்கமாக இருப்பதாக கூறப்பட்டாலும் கூட, நடந்து வரும் ஆட்சியை பெருமைப்படுத்தும் விதமாக ஒரு சில வார்த்தைகள் கூட அவர் பேசவில்லை என்பதே உண்மை. மாறாக தமிழகத்தில் நடந்து வரும் ஆட்சியை கடுமையாக சாடும் விதமாகவே அமித்ஷாவின் பேச்சு இருந்தது என பரவலாக பேசப்படுகிறது. இதன் மூலம் அவர் அதிமுக, திமுகவுடன் கூட்டணி வைக்க துளியும் விரும்பவில்லை என்பது தெளிவாக தெரிகிறது.
ஆனாலும், தமிழகத்தில் பாஜக பெரும் வெற்றி பெறும், தமிழக கட்சிகளுடன் கூட்டணி என்பதை அழுத்தமாக கூறுவதன் மூலம் அவர்கள் ரஜினியின் அரசியல் வருகையை தான் முழுவதும் நம்புவதாக தெரிகிறது. மேலும் இவர்களின் கொள்கைக்கு இணங்க ரஜினியும் ஆன்மீக அரசியலே தனது நிலைப்பாடு என்பதை தெளிவாக கூறிவிட்டார். இதனிடையே, ஒரு மாதத்திற்கு முன், புதிய படத்தின் படப்பிடிப்பிற்காக, டார்ஜிலிங் சென்ற ரஜினிகாந்த் படப்படிப்பை முடித்து, தற்போது மீண்டும் சென்னை திரும்பியுள்ளார். இதைதொடர்ந்து, அவர் தனது அரசியல் நடவடிக்கைகளில் தீவிரமாக ஈடுபட திட்டமிட்டுள்ளார்.

ரஜினி மன்ற உறுப்பினர்கள் சேர்க்கை, 40 லட்சத்தை எட்டியுள்ள நிலையில், தமிழகம் முழுவதும், 70 சதவீத அளவுக்கு, பூத் கமிட்டி நிர்வாகிகள் நிய மிக்கப்பட்டு விட்டனர். 'டிவி' விவாதங்களில், யார் யார் பேச வேண்டும் என்பதற்காக, ஊடகவியல் தொடர்பாளர்கள் என்ற பொறுப்பு ஏற்படுத்தப்பட்டு உள்ளது. அதற்கான நிர்வாகிகளை, விரைவில், ரஜினி அறிவிக்க உள்ளார். இதற்காக மாவட்ட வாரியாக மன்ற நிர்வாகிகளுடன் கலந்துரையா டுவதற்கான ஏற்பாடுகள் செய்யப்பட்டு வருகிறது.
முன்னதாக, மேற்கு வங்க மாநிலம் டார்ஜிலிங் பகுதியில் படப்பிடிப்பை முடித்த ரஜினிகாந்த், படப்பிடிப்பை முடித்து கிளம்புவதற்கு முன்பு பேலூரிலுள்ள ராமகிருஷ்ணர் மடத்திற்கு சென்று தியானத்தில் ஈடுபட்டார். தொடர்ந்து, அந்த மடத்தின் தலைவர் ஸ்மரனாநந்தா மகராஜை சந்தித்து ஆசி பெற்று சென்னை திரும்பியுள்ளார் என்பது குறிப்பிடத்தக்கது.


பிலிப்பைன்ஸ் கடல் பகுதியில் சரக்கு கப்பல் மூழ்கியது: 11 இந்தியர்களை காணவில்லை

பிலிப்பைன்ஸ் கடல் பகுதியில் சென்று கொண்டிருந்த சரக்கு கப்பல் நேற்று அதிகாலை மூழ்கியது. இதில் பணியாற்றிய 15 இந்தியர்களை ஜப்பானிய கடலோர காவல் படையினர் மீட்டனர். அதே கப்பலில் பணியாற்றிய 11 இந்தியர்களைக் காணவில்லை.

ஹாங்காங்கில் பதிவு செய்யப்பட்ட சரக்கு கப்பல் எமரால்டு ஸ்டார். இந்த கப்பல் இந்தோனேசியாவில் இருந்து நிக்கல் தாதுவை ஏற்றிக்கொண்டு சீனாவுக்கு சென்று கொண்டிருந்தது. இதில் 26 இந்தியர்கள் பணியாற்றினர். இந்த சரக்கு கப்பல் நேற்று அதிகாலை பிலிப்பைன்ஸ் கடல் பகுதியில் சென்று கொண்டிருந்தது.

அப்போது எதிர்பாராதவிதமாக கப்பலில் கோளாறு ஏற்பட்டு கடலில் மூழ்க தொடங்கியது. உடனே கப்பலில் இருந்து அபாய சமிக்ஞை அனுப்பப்பட்டது. ஜப்பான் கடலோர காவல் படையினருக்கு அதிகாலை 2 மணிக்கு இந்த சமிக்ஞை கிடைத்தது. உடனடியாக சம்பவ பகுதிக்கு 3 ஜப்பானிய கப்பல்கள் விரைந்தன. 3 விமானங்களும் அனுப்பப்பட்டன.

நடுக்கடலில் மூழ்கிக் கொண்டிருந்த கப்பலில் இருந்து 15 இந்தியர்களை ஜப்பானிய கடலோர காவல் படையினர் பாதுகாப்பாக மீட்டனர். அதே கப்பலில் பணியாற்றிய மேலும் 11 இந்தியர்களைக் காணவில்லை. அவர்களை தேடும் பணி தீவிரப்படுத்தப்பட்டுள்ளது.

சரக்கு கப்பல் மூழ்கிய பிலிப்பைன்ஸ் கடல் பகுதியில் தற்போது புயல் மையம் கொண்டுள்ளது. இதனால் மீட்புப் பணியில் சிக்கல் ஏற்பட்டுள்ளது என்று ஜப்பானிய கடலோர காவல் படையின் செய்தித் தொடர்பாளர் தெரிவித்துள்ளார்.


பிரான்ஸ் அகதிகள் முகாமிலிருந்து ஆயிரக்கணக்கானோர் வெளியேற்றம்

பிரான்ஸில் அகதிகள் முகாமிலிருந்து 1600 அகதிகள் வலுக்கட்டாயமாக வெளியேற்றபட்டுள்ளனர். பிரான்ஸ் தலைநகர் பாரீஸில் உள்ள Porte de la Chapelle பகுதிக்கு இரு தினங்களுக்கு முன்னர் அதிகாலையில் 350-க்கும் அதிகமான பொலிசார் குவிக்கப்பட்டனர். அங்கு தற்காலிகமாக அமைக்கப்பட்டிருந்த அகதிகள் முகாமிற்கு சென்ற பொலிசார் அங்கு தங்கியிருந்த 1600 பேரை அங்கிருந்து வலுக்கட்டாயமாக வெளியேற்றினார்கள். சட்டத்துக்கு புறம்பாக அமைக்கப்பட்ட இந்த முகாம், அதிகாரப்பூர்வமாக அரசால் அமைக்கப்பட்ட அகதிகள் முகாம் அருகில் உள்ளது. அதிகாரப்பூர்வ முகாமில் அதிகளவில் அகதிகள் தங்கியுள்ளதால் அங்கு இடமில்லாத சூழல் ஏற்பட்டுள்ளது.இதன் காரணமாக அகதிகள் தனியாக வேறு முகாம் அமைத்துள்ளார்கள் என தெரியவந்துள்ளது.அகதிகளை அங்கிருந்து வெளியேற்றும் போது, அவர்களுக்கும் பொலிசாருக்கும் நடந்த மோதலில் சிலர் காயம் அடைந்தனர். அவர்கள் சட்டபூர்வமான இடத்தில் தங்கவைக்கப்படுவார்கள் என தெரிகிறது. இது குறித்து கூறிய பிரான்ஸ் வீட்டு வசதி துறை அமைச்சர் Emmanuelle Cosse, Porte de, இந்த பகுதியில் உள்ள முகாம்கள் ஆபத்து ஏற்படுத்தகூடிய முகாம்களாக மாறி வருகிறது. சட்டத்துக்கு விரோதமாக தங்கியுள்ள இவர்களை முன்னரே இங்கிருந்து வெளியேற்றியிருக்க வேண்டும். தேர்தல் பாதுகாப்பு பணியில் அதிகளவு பொலிசார் இருந்ததால் சில நாட்கள் தாமதமாகி விட்டது என அவர் கூறியுள்ளார்.


மார்பகத்தில் 5 முறை கத்திக் குத்து!

மார்பகப் பகுதியில் 5 முறை கத்தியால் குத்தப்பட்ட காயங்களுடன் மியன்மார் மாதின் சடலத்தை போலீசார் மீட்டுள்ளனர்.ஜாலான் கெந்திங் கிள்ளானி லுள்ள அவர் வாடகை வீட்டில் அவரின் சடலம் கிடந்துள்ளது. இந்த சம்பவம் தொடர்பில் உணவக உரிமையாளர் போலீசுக்கு தகவல் தெரிவித்துள்ளார். சம்பந்தப்பட்ட உணவகத்தின் மேல் மாடியில்தான் கொலை செய்யப்பட்ட 26 வயது பெண் தங்கியிருந்துள்ளார். அப்பெண்னின் சடலத்தை இரவு 8 மணியளவில் அவரின் காதலர் கண்டுள்ளார். சடலம் மீட்கப்பட்ட கட்டிலின் கீழே இருந்து கூர்மையான ஆயுதத்தை போலீசார் கண்டெடுத்துள்ளனர். இந்த சம்பவம் தொடர்பில் சம்பந்தப்பட்ட பெண்ணின் காதலன் உட்பட மேலும் இருவரை போலீசார் கைது செய்துள்ளனர். மேல் விசாரனைக்காக அம்மூவரும் தடுத்து வைக்கப்பட்டுள்ளதாக வங்சா மாஜு மாவட்ட போலீஸ் படைத் தலைவர் முகமட் ரோய் சுஹைமி ஷாரிவ் தெரிவித்தார்.


அந்த வெ.1800 கோடியை யார் எடுத்தது?  பாரிசானா  பக்காத்தானா?

கோலாலம்பூர்,

வணிகர்களிடம்  திருப்பி கொடுப்பதற்கு வைக்கப்பட்டிருந்த 1,800 கோடி வெள்ளி பொருள், சேவை வரி (ஜி.எஸ்.டி.) பணத்தை உண்மையிலே யார் எடுத்தது? அந்த பணத்தை யார் களவாடியது என்று பாரிசான் தலைவர்களும் பக்காத்தான் தலைவர்களும் மாறி, மாறி குற்றஞ்சாட்டிக்கொள்வது தற்போது பெரும் பரபரப்பை ஏற்படுத்தியுள்ளது. நிதி அமைச்சர் லிம் குவான் எங்கின் கூற்றின்படி அந்த 1,800 கோடி வெள்ளி வணிகர்களுக்கு திருப்பி கொடுக்கப்பட்டி ருக்க வேண்டும்.

Read More: Malaysia Nanban Tamil Daily on 11.8.2018


பிடி3 தேர்வு முடிவுகள். 10ஏ பெற்ற மாணவர்களின் எண்ணிக்கை அதிகரிப்பு.

கோலாலம்பூர்,

பிடி3 எனப்படும் மூன்றாம் படிவ  மாணவர்களுக்கான மதிப்பீட்டுத் தேர்வு முடிவுகள் நேற்று வெளியாகின. நாடு முழுவதும் 425,251 மாணவர்கள் இத்தேர்வை எழுதியிருந்தனர். இத்தேர்வில் அதிகமான மாணவர்கள்  சிறந்த அடைவுநிலையைப் பதிவு செய்து இருக்கின்றனர். தேர்வு முடிவுகள் பகிரங்க மாக அறிவிக்கப்படவில்லை என்றாலும் 10 ஏ பெற்ற மாணவர்களின் எண்ணிக்கை கடந்த ஆண்டைவிட அதிகரித்திருப்பதாகத் தெரிய வந்துள்ளது.

Read More: Malasyia Nanban Tamil Daily on 14.12.2018


வயது அதிகமானால் கவலை இல்லை.....

வயது அதிகமானால் கவலை இல்லை..... ஹீரோயின்கள் தங்கள் வயதை வெளியில் சொல்வதில்லை. பிறந்த தேதி, பிறந்த மாதத்தை சொன்னாலும் பிறந்த வருடத்தை சொல்வதில்லை. உண்மையான வயது தெரிந்தால் ரசிகர்களிடம் தங்களுக்குள்ள ஈர்ப்பு குறைந்துவிடும் என்ற எண்ணமும் இதற்கு காரணம். படங்களில்கூட மனைவி வேடங்களை தவிர்த்து காதலியாக மட்டுமே நடிக்க முயல்கின்றனர். குழந்தைக்கு அம்மாவாக நடிக்க கேட்டால் சில சமயம் வாய்ப்பையே உதறிவிட்டு நடிக்க மறுத்துவிடுகின்றனர். திரையுலகில் முன்னணி நட்சத்திரங்களுடன் ஜோடியாக நடித்து ஓய்ந்தபிறகு மார்க்கெட் இழக்கும் நிலையில் மனைவி, அம்மா வேடங்களில் நடிக்க முன்வருகின்றனர். வயதான வேடங்களில் நடிப்பது பற்றி நடிகை ஸ்ரேயாவிடம் கேட்டபோது அவர் கூறியது: சினிமாவோடு வேறு எந்த தொழிலையும் ஒப்பிட முடியாது. 17 வயது முதல் நான் நடித்து வருகிறேன். இப்போது 34 வயதாகிறது. எந்தவயதாக இருந்தாலும் ஏன் 65 வயதானாலும் சினிமாவில் மட்டும்தான் நல்ல வேடங்களில் நடிக்க வாய்ப்பு கிடைக்கிறது. அமிதாப்பச்சனுக்கு இந்த வயதிலும் அருமையான வேடங்களில் நடிக்க வாய்ப்பு கிடைக்கிறது. இதே வேறு தொழிலாக இருந்தால் ஏதாவது செய்ய அனுமதிப்பார்களா என்பது சந்தேகமே. நடிகையாக இருப்பதற்கு நான் ஆசிர்வதிக்கப்பட்டிருப்பதாகவே கருதுகிறேன். இவ்வாறு ஸ்ரேயா கூறினார்.


பதவி விலகுகிறார் ஜப்பான் மன்னர் அகிஹிட்டோ

டோக்கியோ: 83 வயதான ஜப்பான் மன்னர் அகிஹிட்டோ பதவி விலகுகிறார். இது தொடர்பான மசோதாவுக்கு, ஜப்பான் மந்திரிசபை தனது ஒப்புதலை வழங்கியது. ஜப்பான் மன்னராக அகிஹிட்டோ (வயது 83) உள்ளார். இவர் அந்த நாட்டின் 125-வது மன்னர்.கடந்த ஆண்டு ஆகஸ்டு மாதம் 8-ந் தேதி அவர் நாட்டு மக்களுக்கு தொலைக்காட்சி மூலம் உரை ஆற்றினார். அப்போது அவர் வயோதிகம், உடல் நலக்குறைவு ஆகியவற்றின் காரணமாக பதவி விலக விருப்பம் தெரிவித்தார்.ஒரு கட்டத்தில் தனது பொறுப்புகளை மற்றொருவரிடம் ஒப்படைப்பதுதான் புத்திசாலித்தனமானது என அவர் குறிப்பிட்டார். ஜப்பானில் கடந்த 200 ஆண்டுகளில் எந்த மன்னரும் பதவி விலகியதாக சரித்திரம் இல்லை. அங்கு கடைசியாக 1817-ம் ஆண்டு, கொகக்கு என்ற மன்னர் தான் பதவி விலகி உள்ளார். அதன்பின்னர் யாரும் பதவி விலகியது இல்லை.அந்த வகையில், தற்போதைய ஜப்பான் மன்னர் அகிஹிட்டோ பதவி விலகி புதிய சரித்திரம் படைக்கிறார். மன்னர் பதவி விலகுகிற நிலையில், மன்னர் குடும்ப உறுப்பினர்களின் எண்ணிக்கை குறைந்து வருவது அந்த நாட்டு மக்களிடையே வருத்தத்தை ஏற் படுத்தி உள்ளதாக அங்கிருந்து வரும் தகவல்கள் கூறுகின்றன.ஜப்பான் மன்னர் குடும்ப உறுப்பினர்களின் எண்ணிக்கை 19 ஆக உள்ளது.


ராகுல் காந்தி பிரதமர் ஆவாரா? சந்தேகம் எழுப்பும் மம்தா பானர்ஜி

கொல்கத்தா,

காங்கிரஸ் கட்சிக்கு தனிப்பெரும்பான்மை கிடைக்கும் சூழல் தற்போது நாட்டில் நிலவவில்லை என மேற்கு வங்க முதல்வர் மம்தா பானர்ஜி கூறி யுள்ளார். கடந்த சில நாட்களுக்கு முன், 2019 மக்களவை தேர்தலில் காங்கிரஸ் கட்சிக்கு தனிப்பெரும்பான்மை கிடைத்தால் பிரதமர் பதவி ஏற்க தயாராக உள்ளதாக  ராகுல் காந்தி தெரிவித்தார்.

இது தொடர்பாக  மேற்கு வங்காள முதல் மந்திரி மம்தா பானர்ஜி கூறியதாவது:- “ தனது கருத்தை சொல்ல ராகுல் காந்திக்கு உரிமை உள்ளது. ஆனால், உண்மையில், காங்கிரஸ் கட்சிக்கு தனிப்பெரும்பான்மை கிடைப்பதற்கான சூழ்நிலை ஏற்படவில்லை.

பல மாநில கட்சிகள் அந்தந்த மாநிலங்களில் வலுவாக உள்ளன. அவை ஒன்றாக சேர்ந்து ஒரு அணியை அமைத்தால், அது நாட்டிற்கு நல்லதாக இருக்கும். அனைத்து கட்சிகளும் ஒற்றுமையுடன் செயல்பட வேண்டும். நாட்டின் நலனுக்கு எது தேவையோ அதனை செய்ய வேண்டும்” இவ்வாறு அவர் கூறியுள்ளார்.

மூன்றாவது அணிக்கு நீங்கள் தலைமை தாங்குவீர்களா? என்று மம்தா பானர்ஜியிடம் கேள்வி எழுப்பியபோது, தெளிவாக பதில் அளிக்க மறுத்துவிட்டார்.


சாலையில் தடம்புரண்ட லோரி!

கோழிகளை ஏற்றிச் சென்ற லோரி கட்டுப்பாட்டை இழந்து சாலை வளைவில் தடம் புரண்டதில் இருவர் மரண முற்ற வேளையில் ஒருவர் பலத்த காயங்களுக்கு ஆளாகியுள்ளார்.இச்சம்பவம் நேற்று அதிகாலை 5.30 மணியளவில் பாகாவிலிருந்து கெமாயான் செல்லும் சாலையின் 38ஆவது கிலோ மீட்டரில் நிகழ்ந்துள்ளது. லோரியில் பயணம் செய்த இஸ்மாயில் பட்சிலாவும் (வயது 46) ஓட்டுநரான தன்வீர் அகமட்டும் லோரியில் சிக்கி உயிரிழந்துள்ளனர்.லோரியில் பயணித்த மற்றொரு நபரான முகமட் ஷாபான் (வயது 30) ஜெம்பூல் பொது மருத்துவமனையில் சிகிச்சை பெற்று வருகிறார். கட்டுப்பாட்டை இழந்த லோரி சாலை வளைவில் தடம் புரண்டுள்ளது. லோரியின் முன் பகுதி மோசமாக நசுங்கியதால் இருவர் பலியாக நேரிட்டுள்ளதாக ஜெம்பூல் மாவட்ட போலீஸ் தலைவர் நோர்சைனி முகமட் நோர் தெரிவித்தார். இந்த விபத்து தொடர்பில் மேல் விசாரணை மேற்கொள்ளப்பட்டு வருவதாகவும் அவர் சொன்னார்.


கேசவன் பொறியியல் துறையில் பொறியியல் துறையில்  தங்க பதக்கம் பெற்றார்.

ஷா  ஆலம் பாலிடெக்னிக் பல்கலைக்கழகத்தில் பொறியியல் துறையில் கேசவன் பார்னபாஸ்சிறப்பு தேர்ச்சியுடன்  தங்க பதக்கம் பெற்றார். அண்மையில் பல்கலைக்கழக பட்டமளிப்பு விழாவின் போது இவருக்கு இந்தப் பட்டம் வழங்கி சிறப்பிக்கப்பட்டது. பெற்றோர்கள், ஆசிரியர்கள், கல்வியாளர்கள், நண்பர்கள்  அனைவருக்கும் கேசவன் பார்னபாஸ்  நன்றி தெரிவித்துக் கொண்டார்.


தமிழ்ப்பள்ளிக்கு அருகேயிருந்த வட்டிக்கடை பதாதை அகற்றம்!

கோலகுபுபாரு தமிழ்ப் பள்ளியின் எதிரில் அமைந்துள்ள ‘ஆலோங்’ எனப்படும் வட்டிக் கடையின் பதாகை உலுசிலாங்கூர் மாவட்ட மன்ற அதிகாரிகளால் அகற்றப்பட்டது. பெற்றோர்கள் கொடுத்த புகாரின் பேரில், மாவட்ட மன்ற உறுப்பினர் ஸ்ரீ விக்னேஷ் மற்றும் கோலகுபுபாரு சட்ட மன்ற உறுப்பினர் லீ கீ யோங் ஆகியோரின் முயற்சியால் அப்பதாகை அகற்றப் பட்டது. கல்வி மையங் களுக்கு அருகில் மதுக் கடைகளோ, கேளிக்கை சூதாட்ட மையங்களோ மற்றும் வட்டிக் கடைகளோ இருப்பது ஏற்புடை யதாகாது என நண்பன் நாளிதழ் கடந்த 2.11.2016 ஆம் நாள் செய்தி வெளியிட்டிருந்தது என்பது குறிப்பிடத் தக்கது. மாவட்ட மன்ற உறுப்பினர்கள் மற்றும் சட்டமன்ற உறுப்பினரின் வேண்டுகோளுக்கு இணங்க உலுசிலாங்கூர் மாவட்ட மன்றத் தலைவராக புதிதாக பொறுப்பேற்று வந்திருக்கும் ஹாஜா நோராய்னியின் உத்தரவுப்படி அந்த பதாகை அகற்றப்பட்டது. பள்ளிக்கு எதிரில் இருந்த வட்டிக்கடை பதாகை அகற்றப்பட்டது அறிந்து பள்ளி நிர் வாகமும், பேற்றோர் ஆசிரியர் சங்கத்தினரும் பொதுமக்களும் மாவட்ட மன்ற தலைவருக்கும், சட்டமன்ற உறுப்பினருக்கும் மாவட்ட மன்ற உறுப்பினருக்கும் நன்றியினத் தெரிவித்துக் கொண்டனர்.


மார்ச் இறுதிவரை வெப்பநிலை நீடிக்கும்.

கோலாலம்பூர்,

தீபகற்ப மலேசியாவின் மேற்குக்கரை மாநிலங்களிலும் சபாவிலும் இப்போது அனுபவிக்கப்படும் வெப்பமான பருவநிலை மார்ச் இறுதிவரை தொடரும் என எதிர்பார்க்கப்படுகிறது.வடகிழக்கு பருவமழையின் இறுதியில் நாட்டில் இம்மாதிரியான சூழ்நிலை ஏற்படுவது வழக்கமானது என்று தேசிய பருவநிலை இலாகாவின் இயக்குநர் டாக்டர் முகமட் ஹிஸாம் முகமட் அனிப் கூறினார்.

Read More: Malaysia Nanban Tamil Daily on 16.2.2019